Zer da jabetza? Anarkismoaren abiapuntua | Asel Luzarraga\nEgun honako galderari erantzun behar banio: zer da esklabotza? eta berba gutxitan: hilketa da, erantzungo banu, nire ustea, zalantza barik, ulertuko litzateke. Ez nuke arrazoibide handirik beharko gizakiari pentsamendua, borondatea, nortasuna kentzeko eskubidea bizi eta herioko eskubidea dela eta gizakia jopu bihurtzea hura hiltzea dela frogatzeko. Zergatik, beraz, ezin diot zer da jabetza? galderari zehatz-mehatz: jabetza lapurreta da erantzun, ulertuko ez zaidala seguru egon gabe, bigarren adierazpen hori lehenengoaren aldaketa hutsa baino izan ez arren?\nGure gobernuaren eta gure erakundeen oinarria bera, jabetza, eztabaidatzea erabaki dut: nire eskubidea da. Nire ikerketatatik aterako den ondorioan oker naiteke: nire eskubidea da. Laket dut nire liburuko azken gogoeta lehen orrialdean kokatzea: hori ere nire eskubidea da.\nEgile batek irakasten du jabetza eskubide zibila dela, okupaziotik jaioa eta legeak berretsia; beste batek defendatzen du eskubide naturala dela, haren iturria lana dela; eta doktrina hain aurkako horiek onartuak eta txalotuak dira. Nire ustez ez lanak, ez okupazioak, ez legeak, ezin dute jabetza sortu, hura egilerik gabeko egina baita. Zentsuratuko naute horregatik? Zenbat iruzkin eragingo dute holako adierazpenek?\nJabetza lapurreta da! Horra hor 93.eko ordara jotzea! Iraultzen matxinada istilutsua!…\nHorrela hasten da Pierre Joseph Proudhonen Zer da jabetza? liburua. Hasiera probokatzaile bezain argi eta zorrotza. Hori da anarkismoaren jaiotza, liburu horretantxe erabili baitzuen frantsesak “anarkista” hitza lehen aldiz bere ideologia definitzeko. Eta ezin zuen bere hasieran hobeto asmatu. Estatua bera kolokan jartzeko jaio zen ideologiak bete-betean asmatu baitzuen oraindik ere denok kateatzen gaituen munstro horri eusten dion oinarria jotzen. Estatua jabetza (batez ere pribatua, Estatu kapitalisten kasuan, eta Estatuarena berarena, Estatuko sozialismoetan) babesteko tresna nagusia baino ez da. Jabetza da haren funtsa eta jabetzaren defentsa da zentzua ematen dion oinarri bakarra. Estatua, eskubide guztien aurretik (askatasun, berdintasun, segurtasun… eskubideen aurretik), jabetza babesten duen boterea delako.\nEz ditut hemen Proudhonek darabiltzan argudioak errepikatuko. Besterik gabe, esango dut anarkismoaren aitak zuzenbidetik zein ekonomiatik jabetzaren alde erabilitako argudio guztiei heldu eta banan-banan deuseztatu zituela, hasieran adierazitakoa, jabetza lapurreta dela, argi utziz. Historian jabetza zelan eta noren “eskubideak” defendatzeko sortu zen begiratzea baino ez dago. Zelan izan daiteke unibertsala pribilegiatu batzuek baino ez daukaten eskubidea, oinordetzan, meriturik gabe ere, ematen edo ukatzen zaiguna, eta, besteak beste, askatasuna, berdintasuna eta segurtasuna (justizia bera) ukatzen dituena.\nBestalde, liburu honetan ideia jaio baino ez dela egin senti daiteke, indartsu jaio bazen ere, eta Proudhonen esanak batzuetan jainkoaren ideia kendu ezinik eta matxismoak jota aurkitzen ditugu. Zorionez, horietan ere Proudhonek jabetzari buruz bezain ausart jokatu zuten beste batzuk etorri ziren anarkismoaren aitaren okerrak zuzentzera, Bakunin bera lehena. Hori baita anarkismoak daukan beste alde onetako bat: dogmatismo orotatik urrun, egile bakoitzak gogoko duena hartu eta okertzat daukana baztertu egiten du, ideia osatu, aberastu, hobetu, ezer bukatutzat jo barik.\nZoritxarrez, oraindik ez dauzkagu holako liburu ezinbestekoak euskaraz. Beharbada, egunen batean gure hizkuntzako apalategiak anarkismoak emandako testu ederrekin aberastuko dira. Bitartean, erderetara jo beharko dugu.


EHLABEk Europako Gizarte Funtsaren proiektu bat aktibatu du desgaitasuna duten pertsonentzako 554 lanpostu berri sortzeko | Lantegi Batuak | 100% Capaces\nEHLABEk Europako Gizarte Funtsaren proiektu bat aktibatu du desgaitasuna duten pertsonentzako 554 lanpostu berri sortzeko\nEuskadiko Gizarte-Ekimeneko Enplegu Bereziko Erakundeen Elkarteak AukerAbility proiektua abiaraziko du 8 milioi euroko aurrekontuaz, desgaitasuna duten pertsonen enplegagarritasuna hobetzeko asmoz.\nEuropako Gizarte Funtsaren EAEko 2014–2020ko Programa operatiboari atxikitako proiektu honek desgaitasuna duten beste 2.382 langileren enplegua hobetzea ahalbidetuko du, prestakuntzako eta lanaren egokitzapen eta moldagarritasunaren arloko ekintzen bitartez.\nProiektu honi esker, % 1,85 murriztu ahal izango da kolektibo honen langabezia-tasa, urtean gizartearen gaineko 7,5 milioi euroko inpaktu ekonomikoa eraginez.\nEHLABEk Euskadiko enplegu bereziaren % 90 baino gehiago biltzen du, 100dik gora lan-toki eta hauetan desgaitasuna duten 8.500 langile inguru barne.\nEHLABE Euskadiko Gizarte Ekimeneko Enplegu Bereziko Erakundeen Elkarteak desgaitasuna duten pertsonei zuzendutako 554 lanpostu sortu eta beste 2.382 pertsonaren enplegagarritasuna hobetzea ahalbidetuko duen asmo handiko proiektua abiarazi du. AukerAbility deritzon proiektu hau % 50 kofinantzatuko du Europako Gizarte Funtsak Euskadiko 2014-2020ko POaren bitartez, eta 8 milioi euroko aurrekontuaz baliatuko da hainbat ekintza bideratzeko, enplegu-nitxo berriak bilatuz eta desgaitasuna duten langileen zahartze aktiboa hobetzeko ekintzak garatuz, besteak beste.\nProiektua prentsaurrekoan aurkeztu dute gaur goizean EHLABEren arduradunek, Eusko Jaurlaritzako Enpleguko sailburuorde José Andrés Blascok eta Plangintza eta Enplegu-Berrikuntzako zuzendari Amaia Arteagak, desgaitasuna duten pertsonen enplegagarritasuna hobetu eta desgaitasuna duten emakumeen enplegua sustatzeko asmoz. Gaur egun, EHLABE elkarteak Euskadiko enplegu bereziaren % 90 baino gehiago biltzen du, 100dik gora lan-toki eta hauen egituretan desgaitasuna duten 8.500 langile inguru barne.\nEuskadik kolektibo honi dagokion Europa osoko jarduera-tasarik handienetakoa duen arren, gaur egun, Euskadin desgaitasuna duten pertsonen % 42,5 baino ez dira aktiboak eta hauen arteko langabezia-tasa % 16,5 ingurukoa da. “Helburu nagusia, hortaz, kolektiboan dagoen langabezia-tasa murriztea da”, adierazi du Pablo Moratalla EHLABEko koordinatzaileak.\nAurreikuspenen arabera, AukerAbility proiektuak eragin nabaria izango du langabezia-tasa eta jarduera-tasaren gainean. Sortuko diren 554 lanpostu berriek (horietako 222 emakumeentzat izango dira) 1,85 puntuko murrizketa ekarriko diote desgaitasuna duten pertsonen kolektiboaren langabezia-tasari. AukerAbility, krisiak eragindako egoera konpontzen ere saiatuko da. “Kolektiboa desabantailazko egoeran sartu zen krisiaren ondorioz, eta krisitik askoz ere egoera kaskarragoan ateratzen ari da”, nabarmendu du Moratallak.\nProiektuak bi ardatz nagusi izango ditu. Jarduera eta enplegu-nitxo berriak bilatzea eta desgaitasuna duten pertsonen enplegagarritasuna hobetzea. Bi jarduera-ildoak Gureak, Katea Legaia, Lantegi Batuak eta Usoa erakundeen bitartez gauzatuko dira.\nHonela, proiektuak ahalegin berezia egingo du, garatzeko bidean dauden sektore jasangarri berrietan nahiz oraingo jarduerako sektoreei balio handiagoa eta zerbitzu integralagoak ekarriko dizkieten praktika berritzaileetan, desgaitasuna duten pertsonentzako lanpostuak sortu ahal izateko. Hauen artekoak ditugu energia berriztagarriak, logistika, elikagaigintza eta hirugarren adinerako zerbitzuak bezalako merkatu berriak edota landare-hondakinen tratamenduari eta osasungintza-sektoreari lotutako jarduera berriak.\nBestalde, desgaitasuna duten pertsonen enplegagarritasuna hobetzeko ekintzak bideratuko dira. Lehendabizi, hainbat ekintza gauzatuko dira prestakuntzaren arloan, aitortutako eta akreditatutako prestakuntza-prozesuak, metatutako esperientziaren aitorpena, teoria eta praktika uztartzen dituen prestakuntza duala eta lan-merkatura sartzea erraztuko duen laneko balio-aniztasuna barne. Era berean, hainbat jarduera abiaraziko dira langileen narriadura detektatu eta arintzeko, lan-giroetan horien zahartze aktiboa sustatzeko eta bizi-kalitatea hobetzeko.\nEra berean, AukerAbility proiektuak “gizartearen meseko itzulkin globala” aurreikusi du. Honela, aurreikuspenen arabera, kontratuaren iraunaldiko urte bakoitzeko inpaktua 7,5 milioi eurokoa izango da, hots, 13.500 euro inguru lanpostu bakoitzeko.


Couin - Wikipedia, entziklopedia askea.\nHénu, Pas-en-Artois, Souastre, Bus-lès-Artois, Coigneux eta Saint-Léger-lès-Authie\n54 (%51.9) 59 (%56.7)\nCouin Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 129 biztanle zituen.\n2007an Couin udalerrian erroldatutako biztanleak 129 ziren. Familiak 43 ziren, horien artean 9 pertsona bakarrekoak ziren (9 bakarrik bizi ziren emakumeak eta 9 bakarrik bizi ziren emakumeak), 13 seme-alabarik gabeko familiak ziren, 17 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 55 etxebizitza zeuden, 44 familiaren etxebizitza nagusia ziren, 8 bigarren erresidentzia ziren eta 2 hutsik zeuden. Etxebizitza guzti hauek 55etxeak ziren. 44 etxebizitza nagusietatik 37 bere jabearen bizilekua ziren, 6 alokairuan okupaturik zeuden eta 1 doan lagata zegoen; 2 etxek bi gela zituzten, 4 etxek hiru zituzten, 11 etxek lau zituzten eta 27 etxek bost zituzten. 36 etxek euren parking plaza propioa zuten azpian. 21 etxetan ibilgailu bat zegoen eta 19 etxetan bat baino gehiago zituzten.\nCouin udalerriko biztanleria-piramidea 2009an .\n2007an lan egiteko adina zuten pertsonak 69 ziren, horien artean 52 aktiboak ziren eta 17 inaktiboak ziren. 52 pertsona aktiboetatik 49 lanean zeuden (27 gizon eta 22 emakume) eta 3 langabezian zeuden (3 emakume eta 3 emakume). 17 pertsona inaktiboetatik 5 erretiraturik zeuden, 6 ikasten zeuden eta 6 "bestelako inaktibo" gisa sailkaturik zeuden.\n2000. urtean Couin udalerrian 6 nekazaritza-ustiategi zeuden.\nCoigneux (1,5 km)\nSaint-Léger-lès-Authie (1,6 km)\nHénu (2,3 km)\nBayencourt (3,1 km)\nAuthie (3,3 km)\nSouastre (3,3 km)\nBus-lès-Artois (3,5 km)\nSaint-Amand (3,8 km)\nBNF: 15268684w (data)


Beltzez jantzita dauden lepakari batzuek, kristalezko kutxa bat bizkarrean daramate. Barruan, gurutzetik jaitsitako Kristoren irudia dago (Jaitsieraren auto sakramentalaren ospakizuna deritzona). Lepakariek kutxa prozesioan eramango dute herriko kaleetan zehar, beste pausoekin batera. Irudian, Jasokundeko eta Sagarrondoko Andre Maria Elizaren barruan daude. Lepakarien atzean soldadu erromatarrak agertzen dira.\nhitzak: Hondarribia Gipuzkoa Aste Santua Ostiral Santua erlijioa Jasokundeko eta Sagarrondoko Andre Maria Eliza eliza parrokia tradizioa jaitsiera auto sakramentala gurutzea Jesus Kristo gurutziltzatua prozesioa erlijiosoa kutxa kristala lepakaria urkila beltza soldadua erromatarra


106.893 euro bideratu dituzte Gizarte Zerbitzuek larrialdi diru-laguntzetara : Bidasoko Hitza\n106.893 euro bideratu dituzte Gizarte Zerbitzuek larrialdi diru-laguntzetara\n94 diru-laguntza eskari izapidetu ditu Gizarte Zerbitzuen departamentuak eta horien bitartez, 215 norbanakoengana iritsi direla baieztatu dute arduradunek.\n215 lagunengana iritsi dira Gizarte Zerbitzuen diru-laguntzak orain arte.\nHondarribiko Udaleko Gizarte Zerbitzuen departamentuak jakinarazi duenez, 94 diru-laguntza eskari izapidetu ditu larrialdi egoera hasi zenetik, 89 Gizarte Larrialdi Laguntza (GLL), eta bost, familiei bideratutakoak. 215 lagunengana iritsi direla era horretan zehaztu du Gotzone Larrarte departamentuko arduradunak, eta guztira, 106.893,67 euro bideratu dira laguntza ematera.\nZailtasun ekonomikoak bizi dituzten herritarrak laguntzeko zuzendutako diru saila atal ezberdinetan banatzen dela ere azaldu du Larrartek: 98.772,90 euro GLLra bideratu dira, 5.019,75 familia laguntzetara, eta 3.100,92 energia gastuei aurre egin ahal izateko. Era berean, GLLen artean, 75 dira elikadura gastuei aurre egiteko bideratu dira, beste 46 alokairu gastuetara, berrogei krisia sortu zenetik jasandako zorpetzera, sei hipoteka gastuetara eta beste hamasei kontzeptu ezberdinetara.\nDiru-laguntza eskaerak “handitu” egin direla baieztatu du halaber Larrartek oharrean, eta zabaldutako informazioaren arabera, iaz, hilero, batez beste hamaika GLL eskaera izapidetu zituzten Gizarte Zerbitzuek. Aurten, ordea, larrialdi egoera hasi zenetik 89 eskaera jaso ditu hilero departamentuak.


OHARRA: udal kirol instalazioen erreserbaren oharrak kontsultatu..\nOnline kontsultatzea. Identifikazio txartelik baduzu.\nJarduera garatzeko material, langile edo espazio berezirik behar bada edo merkataritza erabilerarik bada, espazio eskabidea egin behar da erreserba lortzeko. Prezioan salbuespen edo hobaririk aplikatu behar denean ere beharrezkoa da eskabidea egitea aldez aurretik.\nUdal Zerbitzuak Eskaini eta Jarduerak Burutzeagatiko Prezio Publikoen Araudia (8.4 atala).\nBeti Jai pilotalekuak.


Elgoibarko euskalgintza eta kulturgintza batera biziberritzeko prozesua martxan - KULTUR SHAREA\nEuskara ala Ezkara Elgoibarren? jardunaldia urriaren 3an egingo dute aurten.\nElgoibarko Udalak eta Izarra Euskaltzaleon Topaguneak herriko euskalgintzako eta kulturgintzako agente-eragileekin elkarlanean, Elgoibarko euskalgintza eta kulturgintza batera biziberritzeko prozesua martxan jarri dute. Hasi baino ez dira egin, baina bide luzea eta oparoa egiteko asmoarekin abiatu dira.\nHala, herrian euskalgintza eta kulturgintza indarberritzeko proiektua prestatzea da helburu nagusia. Elgoibartarren euskaltzaletasuna areagotzea nahi dute, eta, horretarako, egiteko eta eragiteko modu berriak topatu nahi dituzte.\nAntolatzaileen esanetan, “euskalgintza eta kulturgintza txanpon bereko bi aurpegiak dira. Ezin dira bata bestearengandik bereiztu. Biak uztartuko dituen herri-proiektua lantzea da asmoa, bi sektoreetako elkarte eta erakundeekin batera eta elkarlanean. Bakoitzak berean jarraituko du, bere zereginekin, orain arte egin duten moduan, baina herri ikuspegiarekin, denona denon artean erabaki eta egiteko bokazioarekin”.\nLan-prozesuaren lehen urratsa Elgoibarko euskalgintzako eta kulturgintzako 40 agente-eragilerekin egotea izan da. Horretarako, 40 laguneko zerrenda bat osatu eta elkarrizketa sakon bati erantzuteko eskatu zaio bakoitzari. Eragileekin aurrez aurre egotea izan zen hasierako asmoa, baina koronabirusak eragindako egoerak behartut, elkarrizketak mezu eta email bidez egin behar izan dituzte. 40 laguneko zerrenda horretan Elgibarko euskalgintzako eta kulturgintzako jendea dago. Elkarrizketak Dijitalidadeako kide Gorka Arresek (Zarautz, 1965) egin ditu.\nHerri-proiektu baten beharra ikusten du Udalak eta horregatik egin du egitasmo honen aldeko apustua, Elgoibar euskaldunagoa eta kulturzaleagoa izateko. “Herriko euskara eta kultura eragileekin elkarlanean aritzeko aukera paregabea izango da”. Horregatik, Udalak finantzatuko du lan-prozesua, eta, bereziki, Euskara eta Kultura sailak izango dira ekimen honen eragileak. “Euskara Sailak urteak daramatza euskararen erabilera sustatzeko ekintzak eta egitasmoak antolatzen, baina euskararen erabileran aurrera egiteko zailtasunak ditu, eta bidea errazagoa izango da Kulturaren makuluarekin”.\nElgoibarko Izarra da, Udalarekin batera, ekimen honen beste eragilea. Elkarte honetako kideek aspaldi konturatu ziren horrelako lan-prozesu baten beharra zegoela. Azaldu dutenez, 2013an, atzera begirako balorazio-lana amaitu zutenean, herriko euskalgintzako eragileen arteko elkarlana ezinbestekoa zela ikusi zuten. “Bakoitzak berean bakarrik jardunda, ezinezkoa izango da gure herria euskalduntzea”. Denbora asko eman dute herri proiektu bat nola artikulatu pentsatzen, eta, azkenean, lanean hasteko moduan daude.\nEuskara ala Ezkara Elgoibarren? jardunaldia\nGaldera horri erantzuteko bilduko dira 80 lagun inguru Aita Agirre kulturgunean urriaren 3an. Egun osoko jardunaldia izango da, eta oraindik dena lotuta ez badago ere, hasteko, lan-prozesu honen zergatia eta arrazoi teorikoak landuko dituzte. “Zergatik horrelako lan bat? Zer lortzeko?” Gero, pare bat herritako esperientziak ezagutzeko aukera ere izango dute. Ondoren, Arresek hartuko du hitza elgoibartarrei egindako 40 elkarrizketek zer eman duten azaltzeko. Egoeraren deskribapena egingo du zarauztarrak, indarguneak eta ahulguneak azaleratuz. Eta horren segidan etorriko da jardunaldiko atalik garrantzitsuena: zortzi laguneko 10 lantaldetan banatu eta Elgoibarren euskalgintzak eta kulturgintzak bizi duten egoeraren deskribapen edo diagnosia bateratua eta adostua egiten saiatuko dira. Azken hori izango da jardunaldiko egiteko nagusia.\nInformazio gehiago: elgoibarkoizarra@elgoibarkoizarra.eus / 943 741 626 eta euskara@elgoibar.eus / 943 744 366\nTags: Elgoibarko euskalgintza eta kulturgintza, Euskara ala Ezkara Elgoibarren?


Irekia Eusko Jaurlaritza - Gobierno Vasco :: EHAA xedapena 201803316\nGaiak: GRADUATU ONDOKO IKASKETAK; IKASKETAK ATZERRIAN; TITULU AKADEMIKO ETA PROFESIONALAK; EHU: EUSKAL HERRIKO UNIBERTSITATEA; GRADUKO IKASKETAK\nHurrenkenaren zenbakia: 201803316\nGobernu taldearen egitura eta funtzionamendu arloak zehazteko eta eskumenak eskuordetzeko Universidad del País Vasco/Euskal Herriko Unibertsitateko errektorearen 2017ko urtarrilaren 25eko Ebazpenak Graduko eta Graduondoko Ikasketen arloan gai hau sartzen du: «Graduko tituluen eta master eta doktoregoko tituluak, egiaztagiri akademikoak eta Tituluaren Europar Gehigarria (TEG) ematea». Arlo horrek adierazi du aipamen hori onartu duela 2018-05-24ko Graduko Batzordean eta 2018-05-18ko Graduondoko Batzordean. Bestalde, Koordinazioaren eta Nazioarteko Harremanen arloari dagokio «arloen arteko proiektuak koordinatzea».\nEskumen hori dela eta, eta Euskal Herriko Unibertsitatearen Estatutuen 177.1.b) artikulua kontuan izanik, Koordinazioaren eta Nazioarteko Harremanen arloko errektoreordearen proposamenez, Gobernu Kontseiluak honako hau\nLehenengoa.– Onartzea Nazioarteko Sakontze Aipamena, graduko eta masterreko tituluei lotuta dagoena, eranskinean zehazten den moduan.\nBigarrena.– Agintzea Herriko Agintaritzaren Aldizkarian argitara dadila.\nUniversidad del País Vasco / Euskal Herriko Unibertsitateak prestakuntzaren nazioartekotzea bultzatzen du, bere ikasleei hizkuntza, kultura eta prestakuntzako gaitasunak emateko, horrela arrakasta handiagoz aurre egingo baitiete etorkizunean gizarte globalizatuaren erronkei. Gaitasun horiek balio handia dute erakunde eta enpresentzat langileak hautatzerakoan.\nHorregatik, garrantzitsutzat jo da baldintza zehatz batzuk betetzen dituzten UPV/EHUko tituludunei nazioarteko profila aitortzea tituluaren gehigarri europarrean (TGE).\nUPV/EHUk, Koordinazioaren eta Nazioarteko Harremanen arloko Errektoreordetzaren bitartez, Nazioarteko Sakontze Aipamena emango die baldintza zehatz batzuk betetzen dituzten graduko edo masterreko ikasleei.\n1. artikulua.– Baldintzak.\nNazioarteko Sakontze Aipamena lortu ahal izango dute graduko edo masterreko ikasketak bukatutakoan honako baldintza hauek betetzen dituzten ikasleek:\n1.– Atzerriko hizkuntzetan gutxienez 15 kreditu egin izana UPV/EHUko gradu batean (Practicuma eta Gradu Amaierako Lana kanpo utzita) edo master batean (Practicuma eta Master Amaierako Lana kanpo utzita), edo, kulturarteko gaitasunen arloan gutxienez 3 kreditu egin izana, horretarako UPV/EHUk eskaini eta Koordinazioaren eta Nazioarteko Harremanen arloko Errektoreordetzak koordinatuko duen «Intercultural competences» ikastaroa gaindituta.\n2.– Graduko edo masterreko ikasketak edo praktikak egiteko nazioarteko egonaldi bat egin izana, gutxienez, hiru hilabetekoa, UPV/EHUren trukerako hitzarmen edo programa baten babesean.\n3.– Atzerriko hizkuntza batean Hizkuntzen Europako Erreferentzia Marko Bateratuko C1 maila edo goragokoa lortu izana. Maila hori egiaztatuko da Espainiako Unibertsitateetako Errektoreen Batzarrak (EUEB) egindako baliokidetza tauletan onartutako diploma edo ziurtagirien bidez edo Asociación de Centros de Lenguas en la Enseñanza Superior (ACLES) elkarteak aintzat hartutako hizkuntza ziurtagiriak aitortzeko taulan onartutakoen bidez.\n2. artikulua.– Prozedura.\nAipamena emango zaie baldintza horiek graduko edo masterreko ikasketak amaitu baino lehen betetzen dituzten eta titulu ofiziala eskatu baino lehen egiaztatzen dituzten ikasleei.\nLehenengo eta bigarren puntuetan ezarritako baldintzak betetzen diren ala ez unibertsitateak egiaztatuko du, baina hirugarren puntuan adierazitako baldintza (hizkuntza-maila) betetzen dela ikasleak berak egiaztatu beharko du.\nSalbuespen moduan, aipamena lortu aurretik TGE eskuratu duten 2017-2018 ikasturteko titulatuek beste TGE bat eskatu ahal izango dute –aipamena txertatuta daukana–, baina itzuli egin beharko dute hasieran eskuratutako dokumentua.\n3. artikulua.– Espedienteen gestioa.\nKoordinazioaren eta Nazioarteko Harremanen arloko Errektoreordetzak eskabideak aztertuko ditu eta, baldintzak betetzen diren kasuetan, baimendu egingo du Nazioarteko Sakontze Aipamena tituluaren gehigarri europarrean sartzea.\n4. artikulua.– Aipamena tituluaren gehigarri europarrean sartzea.\nUPV/EHUk graduan edo masterrean horretarako baldintzak betetzen dituzten ikasleei. emango die Nazioarteko Sakontze Aipamena.\nAipamen hori TGEn agertuko da, egokitzat jotzen den lekuan aintzat har dadin.\nTGEren 6.1 apartatuan (Informazio osagarria) txertatuko den testua honako hau izango da: «Ikasleak Nazioarteko Sakontze Aipamena lortu du. Aipamen hori UPV/EHUk eman dio, Gobernu Kontseiluak 2018ko ekainaren 7an hartutako erabakiarekin bat».\nAipamen hau eman ahal izango zaie graduko edo masterreko ikasketak 2017-2018 ikasturtean edo hurrengoetan bukatzen dituzten ikasleei.\nAipamena Euskal Herriko Agintaritzaren Aldizkarian argitaratu eta hurrengo egunean jarriko da indarrean.


August 27, 2018 • by nmandaluniz • Eventos, Novedades • No Comments\ncontenido sólo en español\nSHEEPNET taldearean bisita jaso dugu NEIKERren\nJune 14, 2018 • by nmandaluniz • Eventos, Novedades • No Comments\nPasaden ekainaren 13an SHEEPNET proiektuaren barruan dauden kideen bisita jaso genuen NEKEREN. Espainiako, Errumaniako, Italiako, Erresuma Batuko, Turkiako eta Frantziako kideak ardien ekoizpeneko produktibitatea garatzeko ezagutza trukea egin zuten Arkauten. Halaber, egun berean, LIFE REGEN FARMING proiektuan erabilitiko larreak ezagutzeko aukera izan zuten NEIKERREKO instalazioetan.\nArtzaintza erregeneratiboaren egutegiarekin jarritzen dugu.\nMay 7, 2018 • by nmandaluniz • Eventos, Novedades • No Comments\nNeikerreko artaldeak bosgarren urtez jarraian planifikatutako artzain egutegiarekin jarraitzen du. Animaliek eremuz aldatzen dute eguneko frekuentziarekin, 21-24 eguneko atsedena utziz lurzorua erregenaretzeko\nArkauteko “Adapta Agroecología” jardunaldian parte hartu dugu\nMay 3, 2018 • by nmandaluniz • Eventos, Novedades • No Comments\nPasaden maiatzaren 3-4an “Adapta Ecología” jardunaldian parte hartu genuen. Jardunaldi honetan praktika agroekologikoei eta kilima aldaketara egokitzeari buruz berba egin genuen. Nekazaritza eta klima aldaketa, ekoizpen ekologikoa eta klima aldaketa eta energia-balantzeari buruzko hitzaldiak egon ziren. Halaber, talde dinamika bat egon zen zenbait galderei erantzuna […]\nParte hartu dugu Arkauteko Esplotazio lehiaketaren inguruko jardunaldi teknikoetan\nApril 23, 2018 • by nmandaluniz • Eventos, Novedades • No Comments\nPasaden Apirilaren 21ean parte hartu genuen urtero ospatzen den esplotazio lehiaketaren inguruan antolatutako ekitaldietan. Aipaturiko ekitaldian “La gestión del pastoreo para la mejora de la sostenibilidad de los agroecosistemas- LIFE REGEN FARMING” izeneko lana, Layman dokumentua eta jardunbide egokiei buruzko gida aurkeztu genituen.\nJoel Salatinek emandako Masterclassean parte hartu genuen.\nApril 20, 2018 • by nmandaluniz • Eventos, Novedades • No Comments\nApirilaren 18-19an Joel Salatinek emandako masterclassean egon ginen, mundu mailako ekoizpen agroekologikoaren erreferentea. Bi egunetan zehar izan dugu gure proiektua aurkezteko eta antzeko ekimenak ezagutzeko aukera.\nIdahoko UPNAko Unibertsitatearen irakasleen bisita jasotzen dugu\nApril 11, 2018 • by nmandaluniz • Eventos, Novedades • No Comments\nIdahoko eta UPNAko irakasleen taldea, bi Unibertsitate hauek mantentzen duten kolaborazioko marko barruan, Roncesvallesko lursail esperimentala bisitatzeko aukera izan zuten. Bisita honetan, REGEN FARMING LIFE proiektuari buruz berba egin zen, espezifikoki , artzaintza abere ekoizpenaren hornigaiak murrizteko tresna bezala aurkeztuz.\nLIFE REGEN FARKINGko kideal parte hartuko dute Joen Salatinek emango duen masterclassean\nApril 6, 2018 • by nmandaluniz • Eventos, Novedades • No Comments\nHurrengo apirilaren 18-19an, “Dehesa el Milagro” baserri ekologikoak jasoko du Joel Salatinek emango duen masterclassa., mundu mailako ekoizpen agroekologikoaren erreferentea LIFE REGEN FARMING proiektuko kideak ekitaldi honetara joateko aukera izango dute berak egiten ari duen proiektuari eta erlazionatutako ekimenei buruz jakiteko.\nAsko nabaritu dugun neguaren ondoren, 2018ko artzaintza egutegiari hasiera emango diogu.\nApril 5, 2018 • by nmandaluniz • Eventos, Novedades • No Comments\nHotza, hezetasun eta elur asko izan duen negu baten ondoren bazkatzen hasi ahal izan dira ardiak, 2018ko artzaintza egutegia jarraituz. Animalien irteeraren aurreikuspenak atzeratu dira, hotzak eta elurrak eragindako belarraren hazkundeko atzerapenagatiko.\nINTIAk antolatutako “Ganadera ecológica vacuno de leche” ikastaroan parte hartu dugu\nMarch 22, 2018 • by nmandaluniz • Eventos, Novedades • No Comments\nLIFE REGEN FARMING proiektuko kideak parte hartu genuen pasaden martxoaren 22 -23an INTIAko egoitzan egindako “Ganaderia ecológica vacuno de leche” ikastaroan. Ikastaro honetan bai proiektua bai Roncesvallesko 2018 artzaintza egutegia aurkeztu zen. Halaber, gure inguruan egiten ari diren antzeko ekintzei buruz jakiteko baita artzainekin hitz […]


Zergatik The E-skate Beraz Sizzling Eta ongietorria egin. - Jomo Teknologia Co, SL\nHori da guztiz egia, noiz berezia ari dira esaten dute, ez dira hain IOS bezala ezagutzen merkatuan dagoeneko mota bera. Hauek eskuz doan scooterretarako elektrikoaedo skate elektrikoa izango milioi bat kokapenak hartu ahal, ez du axola zer horiek deitzen duzu. Koowheel berriena bertsioan Electric skate Kooboard: That gazteen dibertigarria eta Absys dute, aldi berean, modu handi bat da. Skate baten atsegina hartu dugu, egin erabilera erraza izan dadin motor scooter bat, eta horren ondoren eman estra pixka swag pixka bat. Electric Skate da fun beteak eta herrien gazte askoren hobby bihurtzen da. Skate elektriko bat diseinatu eta Koowheel marka jatorria Txinan.\n, Dio zuten ondorioz, hori skate ez zen soilik bidaia tresna bat baina baita norbaiten bizitza nolabait kalitatea hobetzeko. Malgutasun eta bidaia leuntzen bat gehitu daiteke. Zauden garraio modua pribatu bat egiten dute leku batetik bestera begiratoki bada, azkar, kontsumo moda opt behar duzu. Esperientziarik gabeko garraio hierarkia zati garrantzitsu bat da, kamioiak hori lortzeko lehentasuna urriak geldiarazi alderdi aparkatzeko ibilgailu pertsonala gainetik. Hedatuago banakoak izan dira, lehen aldiz, norberaren oreka-garraio munduan jarri zuen abian.\nKoowheel Skateboards leuna eta indartsua eraiki dira berriz, eskaintzen du bidaia smoothest batera daude. Skateboard - Gure ikerketa zehar Asian askok nazio dagoeneko masiboki superior elektro-mugikortasun izan eta, nolabait, enpresa bidaia baten zehar, dugu izan dira scooterretarako elektriko aurrez aurre, pasatzean batzordeak eta konturatu gara! Bateriak hauek izan dira okerrak tentsio edo zelula akastuna eta hainbat pasatzean batzordeak harrapatu sua erabiliz kargatzen edo zaldiz berriz. Baina hori ez da buruz faktore arraro horiek-Izan ere, aurtengo beroenak opor sari hori mantentzen su harrapatzeko izan daiteke. Betiere, itxura zama scooter berria nabarituko duzu Oso lehen gauza da, benetan ezean, edo hutsune bat, makinaren ikastaroan. Koowheel Txinako egindako auto orekatzeko scooter bat hori da poised hoverboard mota asko marrazteko delako bere diseinua modan.\nPost denbora: Urr-19-2017


Baheketak eginen dituzte Arguedasen eta Urdiainen | Gizartea | Berria\nBaheketak eginen dituzte Arguedasen eta Urdiainen\nNafarroako Gobernuak guztira 1.430 lagun deitu ditu COVID-19a atzemateko testak egitera. Ostiralean eginen dituzte, goizez eta arratsaldez.\nCOVID-19a atzemateko baheketa Lazkaon, joan den astean. Jon Urbe/FOKU Tamaina handiagoan ikusi\n2021eko martxoak 31 14:35\nKoronabirusaren transmisioa etetea helburu, Nafarroako Gobernuko Osasun Departamentuak baheketa masiboak deitu ditu herrialdeko beste bi herritan: Arguedasen eta Urdiainen. Ostiralean eginen dituzte. Foru gobernuak azaldu duenez, azken egunotan kutsatzeen goraldia nabarmena izan da bietan.\nArguedaseko herritarrei dagokienez, Osasunbideak bi adin tarteko biztanleak deitu ditu probak egitera: 15-29 urtekoak eta 45-46 urtekoak. Udalaren arabera, adin tarte horietako 870 herritar dira Arguedasen. Testak herriko Miguel Indurain kiroldegian eginen dituzte, goizeko 8:00etatik arratsaldeko 20:00etara.\nHalaber, Urdiainen, Osasunbideak 15 urte edo gehiago dituzten herritarrak deitu ditu birusa detektatzeko testak egitera: 560 dira guztira. Frontoian ezarriko dituzte behaketa egiteko postuak, eta goizeko 9:00etatik arratsaldeko 19:00ak arte arituko dira zeregin horretan.


Roberto Etxeberria | Larrua laudatu du New Yorkeko Modaren Astean\nRoberto Etxeberriak larrua laudatu du New Yorken\nAzken eguneratzea: 2014/09/08 11:30 (UTC+2)\nEibartar diseinatzaileak 2015eko uda-udaberrietarako bilduma erakutsi du AEBko hiriko Modaren Astean. Larrua, bere material gogokoena, omendu du bertan.\nRoberto Etxeberriak New Yorkeko modaren astean aurkeztu du bere lana\nRoberto Etxeberria diseinatzailea New Yorkeko modaren astean izango da\nRoberto Etxeberria eibartar diseinatzailea New Yorkeko Modaren Asteko protagonista izan da bart; harekin batera, foku guztien hartzaile, DKNY, Diane von Fürstenberg eta Custo handiak. Etxeberriak bertaratutakoen oniritzi zabala lortu du, antzinako garaietan oinarrituta larruen laudamen magnetiko bat proposatuz.\nRoberto Etxeberriak ibilbide labur baina oparoa du modaren munduan: "Nik ez dut horrelakorik nire bizitza osoan egin, oso denbora gutxi daramat lan honetan", esan du 38 urteko diseinatzaileak. Aurretik, iturgin eta edari-banatzaile jardun da, besteak beste, Bartzelonara aldatutako gipuzkoarra.\nNew Yorken, atseginez hartu dute haren proposamena bart; hain zuzen, nahi duen hori egiten duela ulertu dute bertaratutako gehienek. Erakustaldia hasteko, musika etnikoa jarri du, eta gorputz zardaiko gizonezko bi paratu ditu, agertokiaren alde banatan, "gustu onaren jainkoari" deitzen.\n"Pura piel" bilduman, bere materialik gogokoena, larrua, goresten du Etxeberriak: "Gehien maite dudan ehuna da larrua, haren mota guztiak", azaldu du. Bi koloreko larruak, historiaurreko taxudun soinekoak… Nortasun handiz, larruaren ertz guztiak aletu ditu eibartarrak.\nBere bilduman, animalia dela ezkutatu gabe aurkeztu du gizonezkoa, generoaren topiko asko ostenduta, nolanahi ere: tolesdun prakak…\nBesteak beste, Oscar Jaenada aktorea aritu da Etxeberriaren erakustaldian. Haren hitzetan, "ideiarik ez zuen" soinean zeraman arropaz, baina Etxeberriari mesedea egin nahi izan dio, "pelikula pila batean lagundu baitit".\nNew York berriak


Euskarazko hedabideendako diru laguntzen banaketa dela-eta, oharra atera du Hekimenek - Debagoiena - Goiena.eus\nEuskarazko hedabideendako diru laguntzen banaketa dela-eta, oharra atera du Hekimenek\nEneko Azkarate 2014-11-05 08:32\nEuskarazko hedabideei Eusko Jaurlaritzak banatzen dizkien diru laguntzak direla-eta, Hekimenek (Euskal Hedabideen Elkartea) bere iritzia eman du. Sektoreari, gizarteari, Jaurlaritzari eta alderdi politikoei zuzendu zaie Hekimen oharrean. [Barruan oharra osorik]\nHekimenen oharra, HPSk erabakitako azken diru laguntzen banaketa dela-eta\nHekimen [Euskal hedabideen elkartea] sortu zenean, 2012ko amaieran, elkarlana izan zen gehien azpimarratu genuen hitza. Bagenituela proiektu asko elkarrekin egiteko, merezi zuela elkarrekin aritzea. Halaber, asko aipatu ziren bi ideia: errespetua eta konfiantza. Ezinbestekoa zela bakoitzak orain arte egin duena eta lortu duena onartzea eta errespetatzea, eta eragileen arteko konfiantza irabazi beharra zegoela. Harremanak ez baziren konfiantzan oinarritzen, ezinezkoa izango zela elkarlana, are gutxiago epe motzerako irabaziak baino arriskuak ikusten diren langintza honetan.\nZuzendaritzan uste dugu Hekimenek ez duela asmatu mezu bateratua helarazten, eta autokritika egin behar dugu. Baina mezu bateratua izan, badugu, eta hori helarazten ahaleginduko gara hemendik aurrera.\nAurten bertan martxan jarri nahi ditugun lan taldeak: publizitatea, Interneterako estrategiak, sinergiak, berrikuntza.\nBehategiaren inguruan egiten ari diren urratsak: Interneteko eta gainerako kontsumoen audientzia neurketa posibleak; sektorearen kartografia; Europako diru laguntzak.\nHitzarmenak: EHU, MU eta DU unibertsitateekin; GFArekin; Udalbiltzarekin.\nProduktu eskaintza kalitatezkoa eta erakargarriagoa jartzen ahalegintzen garela hartzaileen esku, eta horretarako ezinbestekoa dela gaur egun euskal hedabideek osatzen duten sare minimo hori babestea.\nEskaera hori inoiz baino zabalagoa eta modernoagoa dela, eta gure helburua dela hartzaile guztien beharrak asetzea, eta ahalik eta jende gehienarengana iristea.\nErakundeen aldetik diru kopuru handiagoak behar direla hedabideen garapenerako, hedabideek egoera larria bizi dutelako, eta gainera aldaketa testuinguru honetan berritu beharra dutelako, egokitu, eta horrek inbertsioak eskatzen ditu. Gainera, azken urteetan aurrekontu orokorrekiko pisu espezifikoa galdu du hedabideen deialdiak.\nLaguntzak banatzeko irizpideetan aldaketak egin ditu aurten Jaurlaritzak, baina behin eta berriro esan dugun moduan irizpide horiek ez dira aldatu sektorearekin adostuta edo eztabaidatuta. Irismenak saritu nahi izan ditu Jaurlaritzak aurten, eta Hekimenen ustez ondo dago irismena saritzea, behar-beharrezkoa da hori, helburua izan behar du irismena saritzea, baina laguntzak bakarrik edo nagusiki irismenaren arabera erabakitzeak arriskuan jar dezake gaur egun hedabideek duten sare gutxienekoa, izaera oso desberdinetako produktuak daudelako. Sektorearen parte bat kaltetu dezake, eta horrek berak sektorea ahuldu. Guretzako, irismenak helburua dira, ez abiapuntua.\nBeharrezkoa dela hausnarketa estrategikoagoa egitea, sakonagoa, goragotik begiratzeko eta adosteko herri honek euskarazko ze hedabide-sare behar duen gutxien-gutxienez (arloka eta geografikoki). Diru laguntza-politika egoki batek lagundu behar luke gutxieneko egitura hori sendotzen. Horren ondoren, beharrezkoa dela adostea hedabide horiek nondik nora garatu behar diren, ze irizpideren arabera: irismena handituz, kalitatea sustatuz, eraginkortasun soziala azpimarratuz, autofinantzazioa landuz, efizientzia areagotuz… Oinarri hauen inguruan gogoeta zabala behar dugu izan, eta administrazioekin egin behar dugu. Hori egin ezean, nekez garatu daiteke hedabide-sare kalitatekoa, eraginkorra eta askotarikoa.\nHizkuntza Politikarako diruak, eta, ondorioz hedabideentzako diruak, jaisten ari direla urtez urte, pisu espezifikoa galtzen ari direla. Aurrekontuak mantentzen badira ere, gero eta diru gutxiago da sektorearentzat, bistan da.\nHain zuzen ere, hizkuntza politikan aldaketa eskatzen ari den honetan, behar-beharrezkotzat jotzen dugula gaia joko politikotik ateratzea eta akordio estrategikoak lortzeari begira ahaleginak egitea.\n2015erako aurrekontuak eztabaidatzen hasi direnean, euskararen aldeko politikak beste tratamendu bat merezi duela.\nHekimeneko zuzendaritza, 2014ko azaroaren 4an\n[oharra: Goiena Hekimenen parte da]


Alicia Amatriain. Dantzaria: Dantza munduan perfekzioa da jomuga, lortzea ezinezkoa bada ere - Euskonews\nDantzaren munduan aurrera egin ahal izateko dantzari askok, Alicia Amatriain donostiarra artean, Euskadi utzi behar izan zuten laster. Alicia Amatriain 14 urterekin joan zen Stuttgartera (Alemania). Hainbat urtez gogor ikasi ondoren, aipatu hiriko baletan sartu zen. Gaur egun, espezializatutako kritikak aparteko dantzaria dela uste du. Gainera, leku nabarmena du bere konpainiaren barruan. Gure herrialdean, nolanahi ere, ez da oso ezaguna eta etxean oso emanaldi gutxi eskaini ditu.\nTxiki-txiki zinela hasi zinen dantzan, lau urterekin. Zer egin daiteke adin horretan?\nEgia esan, ezer ez, ja, ja, ja... Donostiako akademia batean hasi nintzen, dagoeneko ez da existitzen, eta urtebete aritu nintzen bertan. Bost edo sei urte nituela beste akademia pribatu batetara joan nintzen, eta zortzirekin, gutxi gora-behera, Donostiako Kontserbatorioan sartu nintzen.\nPeter Brownekin izan zinen hantxe...\nBai, ondo aski gogoratzen dut, sekulako irakaslea da. Eta irakasle bikaina izateaz gain, oso pertsona ona zen, eta da. Oso ona zen gurekin, bazekien gu nola dibertitu. Urte amaieran eskaintzen genituen emanaldiak larunbatetan prestatzen genituela gogoratzen dut, entsegu horiek oso dibertigarriak izaten ziren. Argazkia: Sebastien Galtier.\nEta handik Stuttgartera?\nBai noski, hemengo eskolara etorri nintzen.\nEgun Stuttgarten bizi zara, baina bertara 14 urterekin heltzea ez zen batere erraza izango...\nBada ez, egia esan. Beno, inork ez ninduen horretara bultzatu, neronek hartutako erabakia izan zen. Nire amak, Peterrekin hitz egin ondoren, ea joan nahi nuen galdetu zidan, eta neronek hartu nuen erabakia, joan ala ez nire esku zegoen. Azkenean baietz erabaki nuen, egoera ikusita, unerik onena baitzen. Peter Brown izan zen nire gurasoekin hitz egin zuena. Gogoan dut nire gurasoak eta ni Peterren etxean bildu ginela, Jorge Nozal eta bere gurasoak ere bertan izan ziren; hantxe egon ginen hizketan, eta Peterrek esan zigun guk biok Donostian ezer gutxi egin ahal izango genuela, eta zerbait izatera heldu nahi bagenuen, edo besterik gabe dantzarekin jarraitu, kanpora joan beharko ginela. Eta berak, pertsonalki, ez zigula Madrilera joatea gomendatzen.\nIrteerarik ez zegoelako. Baziren eskolak, bai. Kontua da ez dagoela konpainiarik! Eta Alemanian konpainia bat dago ia hiri bakoitzean.\nNolanahi ere, 14 urterekin, familiarengandik urrun, Alemaniara bizitzera joatea gogorra izan behar da...\nBai. Ez daukat argi sentitu nuena beldurra edo zer zen... Hasieran, zer zegoen ikusi nahi nuen. Ondoren, hona heldu nintzen, hizkuntza ezagutzen ez nuela... Kultura oso ezberdina da, alemaniarrak oso ezberdinak dira. Beldurtu egin nintzen. Eta etxera bueltatu nahi nuen, ja, ja...\nNola moldatu zinen alemana ikasteko?\nEskolara joan behar izan nuenez, azkar ikasi nuen. Eta ingelesez ere ez nekienez, bertako hizkuntza ikastea izan zen hemen moldatzeko modu bakarra. Jo eta ke ikasi nuen. Hiru hilabeteren buruan, gutxi gora-behera, jendearekin hitz egiteko gai nintzen. Ezin nuen isilik egon! Nahiko zaila izan zen, baina tira...\nGisa horretako bizipen batek arrastoa utzi behar du...\nArrastoa uzten dizu, bai.\nBestela ere, nolakoa zen zure bizitza?\nJohn Crankoren eskolaren erresidentzian izan nintzen bi urtez. Oro har, 16 urte bete arte egon zaitezke han, hortik aurrera jada ez. 16 urterekin, Jorge Nozal, Iker Murillo eta hirurok pisu bat hartu genuen. Eskolan gure trebakuntza burutu arte, hirurok elkarrekin bizi izan ginen Stuttgarten. Argazkia: Stuttgarter Ballett 2007.\nZer dantza maila aurkitu zenuen Alemanian?\nAskoz handiagoa. Askoz diziplina handiagoa. Donostian bagenuen diziplina ere, noski, baina ez zen gauza bera. Hemengo eskolan dauden guztiek profesional izatera heldu nahi dute.\nDenek lortzen al dute?\nEz, ez horixe!\nOrduan, 14 urterekin atzerrira bizitzera joatearen alde apustu egitea arrisku-arriskutsua da, izan ere, dantza ogibide izango duzula bermaturik ez baituzu...\nEgia esan, inoiz ez dakizu zer gerta daitekeen. Lesioak gerta daitezke, eta abar. Gainera, baliteke egon behar duzun lekuan ez egotea edo, kasualitatez, urte horretan bertan entzunaldietan lekurik ez egotea... edozer gauza.\nDantzatzeko zure era aldatu behar izan al zenuen Stuttgarten?\nDiziplina aldatu behar izan nuen errotik: eskolara joateko nola jantzi, nola orraztu... San Petersburgoko Baganovaren eskolan sartu ginela ematen zuen.\nKontua da gora egin duzula. Hain gazte eta Stuttgarter Ballett konpainiako dantzari nagusi zara. Antza denez, horra heltzeko behar diren maila guztiak ez zenituen bete...\nBai, bigarren solista izatetik solista nagusi izatera pasa nintzen, aurrera egin nuen tarteko mailan gelditu gabe.\nEgia esan, ez dakit. Niretzat ere sekulako sorpresa izan zen, ez nuen horrelakorik espero inondik inora ere. Dantzaren munduan, gisa horretako kontuak ez dira batere ohikoak. Gainera, Stuttgarterren horrelakorik gertatzen zen lehendabiziko aldia ez zen. Iaz, dantzari batek gauza bera egin zuen, baina, normalean, ez da horrelakorik gertatzen.\nNolanahi ere, bakarlari nagusi izatera heldu aurretik dantza taldeko kide izango zinen... Erraza al da zure burua bertan nabarmentzea?\nBatek nahi duenaren arabera. Ni, pertsonalki, inoiz ez naiz izan biziki bultzatzen duen pertsona horietakoa; ez nuen uste ere orain nagoen lekura helduko nintzenik. Aitzitik, dibertitzen nintzen; ahal nuena egiten nuen, eta ni neu nintzen. Ikaragarri disfrutatu nuen, noski. Orain, dantza taldeko dantzariak ikusten ditut askotan, eta bertara itzultzea gustatuko litzaidake, Romeo eta Julieta antzezten daudela eszenatokian egotea, esate baterako, bigarren ekitaldia gauzatzen dutenean. Argazkia: Urtich Beuttenmueller.\nBestetik, noiz jakin zenuen dantzari profesionala izango zinela?\nUfa! Ni, pertsonalki, 18 urterekin konpainian sartu arte ez nintzen konturatu. Eskolaz oso bestelakoa zen. Konpainian sartu eta nire lehendabiziko emanaldiak egiten hasi nintzenean, orduantxe hasi nintzen dantzarekin gozatzen. Eskola beste mundu bat da, ez dago konpainian besteko askatasunik.\nGaur egun, euskal dantzari asko nabarmendu dira. Horiek guztiek atzerrian gauzatzen dituzte euren karrerak. Guztiek, halaber, zuk emigratu zenuen adinarekin joan behar izan zuten atzerrira. Euskadin sekulako hutsunea sentitzen da, ezta?\nBai. Gainera, kanpoan ikastean nerabezaroa zure familiatik urrun bizi behar duzu. Nik, nire ama gehien behar nuen garaian, telefonoz bestalde baino ez nuen izan.\nHala eta guztiz ere, askok eta askok urrats hori ematea erabaki zuten euren garaian... Zuek, mugaz bestalde, zerbait egiten al duzue arestian aipatutako hutsune hori bete dadin?\nIgor Yebrak orain gutxi esan duen moduan, poliki-poliki joan behar dugu. Ezin duzu bat-batean munduko konpainiarik handiena sortu eta atzerrian dauden espainiar guztiak ekarri... Ezin da, kanpoan daudenak euren lekutan finkaturik baitaude. Zerotik hasi behar dugu, oinarri batetik, eskola onekin... Eskola horiek konpainiak izan behar dituzte Espainia mailan emanaldiak egin ahal izateko. Orduan, balet-mundu ikaragarria sortu ahal izango dugu.\nNoski baietz! Baina uste dut niretzat beranduegi izango dela. Nolanahi ere, ez dut uste Alemanian bizitzen geratuko naizenik.\nBide batez, konpainia berean jarraitzen duzu... Ohikoa al da konpainia batetik bestera joatea?\nEgin egiten da, baina ni, pertsonalki, ez naiz horretan pentsatzen ari. Oso gustura nago hemen.\nNolakoa da dantzari profesional baten eguneroko bizitza?\nGogorra da, baina eszenatoki batean egoteak merezi du, dantzatzea, ahal duzun guztia ematea, zure emozio guztiak. Bai, merezi du. Baina lan handia dugu, diziplina handia... Zure bizitzaren zati bat galtzen duzu. Zure bizitza pribatuarena, hobe esanda; oso zaila da hori betetzea. Baina niretzat, orain arte bederen, dantzan aritzeak merezi izan du.\nZure karrera guztian, bi bider baino ez duzu Euskadin dantzatu, biak ere orain gutxi. Nola hartu zintuen jendeak?\nIkaragarri, Donostian nahiz Bilbon. Ez nuen horrelakorik espero. Argazkia: Unai Brea.\nBeraz, Euskadin zaleak, haurrentzako eskolak... eta dantzari on anitz daude, ezta?\nBai, asko eta asko daude.\nOrduan, zer behar da edo nork eman behar du falta den hori ekartzeko bultzada?\nEz dakit nork egin beharko lukeen. Baina konpainia bat osatzen saiatu behar dugu. Lehen bagenuen Euskadiko Baleta. Gobernuak zerbait egin beharko luke... Hori da arazoa; Stuttgarteko Baleta, esaterako, gobernuarena da. Estatu Batuetan babesle bila ibili behar dute, guk ez dugu zertan. Espainiarentzako ere hori ez da egokia. Gobernuak bultzakadatxo bat eman beharko luke, eta diru gehiago eman kultura mota horretarako.\nIaz bi sari jaso zenituen...\nBai, Future dantza saria, Alemanian...\nBeraz, aski ezaguna zara handik...\nBeno, hamabi urte igaro ondoren... Eta bestea Gipuzkoako Errebelazio saria izan zen. Ilusio handia egin zidan, ez bainuen espero inondik inora. Egia esan, bestea ere ez nuen espero, baina desberdina da, izan ere, ni Alemanian bizi bainaiz eta bertan ezagutzen bainaute. Nolanahi ere, ez nuen espero eta, uste dut, ez dudala merezi. Baina ulergarriagoa da. Gipuzkoan, aldiz, ez nau inork ezagutzen, ez dakite nor naizen ere.\nIgor Yebra, Lucía Lacarra eta baten bat gehiago kenduta, Euskadiko jendeak ez du dantzarien izenik gogoan, euskalduna izan ala ez... Alemanian ikusleen artean Alicia Amatriain izenak ba al du oihartzunik?\nTaldearen arabera. Beti gauza bera gertatzen dela uste dut. Kanpoko jendea ibiltzen den ingurunearen arabera. Operan, baletean eta antzerkian interesa dutenek badakite nor naizen. Interesik ez dutenek nire izena ez dakitela uste dut, ez dakit. Hala ere, dantza klasikoak ospe handiagoa du hemen. Stuttgarter Balletten zaudela esaten baduzu, beste kontu bat da, nolabaiteko maila duzula agertzen duzu. Baina ez dut hori erabiltzen, beraz...\nNola deskribatuko zenuke dantza egiteko zure modua?\n32 fouette zalea ez naiz, ez horixe... Nola esan... Lirikagoa izateaz gain, ikusleei istorio bat kontatzeko bide ematen didaten paperak nahiago ditut, nire emozioak ikusleei transmititzeko. Dantzatzeaz gain, antzeztea dut gustuko. Hori oso garrantzitsua da niretzat, izan ere, ikusleak euren etxeetara edo afaltzera joango dira eta astebeteren buruan ez dute gogoan izango 32 fouetterik egin dituzun ala ez. Negarra edo irria eragin diezun gogoratuko dute. Hori, niretzat, garrantzitsuagoa da. Argazkia: Unai Brea.\nDantza klasikoa egitea gorputzarentzako zigor gogorra al da? Lesioak gerta daitezke, eta abar.\nUste dut dantza modernoa eta dantza klasikoa antzerakoak direla. Guk erdi eta erdi egiten dugu eta, gutxi gora behera, bi modalitateak dakizkit. Klasikoak bai... lan egiteko beste modu bat du, baina garaikideak... Egungo koreografo berriek, batez ere, esperimentatu nahi dute, eta zure gorputza azken muturrera arte eraman nahi dute. Gorputzak zenbaitetan ezetz esaten du, ezinezkoa dela.\nDantza garaikideko dantzariren batek azaldu duen moduan, haurtzaroan dantza klasikoa ikasteak mugimendu-askatasuna mugatzen du gerora dantza garaikidea praktikatzeko...\nEz. Oinarri klasikoa duten eta dantza klasikoa egin duten dantzari asko ezagutzen ditut. Eta itzelak dira mugimendu garaikideak gauzatzen. Mugimendua burutik datorrela uste dut, eta aske utzi behar duzula. Garaikidean aritzeko burua askatu behar duzu, klasikoaz ahaztu, aske izan.\nEta erraza al da txipa aldatzea? Bide batez, zu nahiko ohituta zaude txip aldaketa horrekin, ezta?\nAskotan galdetu izan didate ea zein dudan gustukoen klasikoa ala garaikidea. Ez dut baten alde egingo, bi modalitateak praktikatzen baititut. Klasikoa, nola esan... horrelakoa da, eta ezin dezakegu aldatu. Garaikideari dagokionez, koreografo bakoitzak mugitzeko modu bat du, eta hiztegi bat.\nHorrek zer esan nahi du? Dantza klasikoak zeharo uko egiten diola gauza berriak asmatzeari?\nKritikoek zuri buruz esaten dutenak kezkatzen al zaitu?\nEz naiz kritikak irakurtzen dituen dantzaria. Pertsona baten iritzia da hori. Publikoak emanaldia amaitzean ematen didanarengan dut interesa, kritiko batek biharamunean esaten didana baino gehiago.\nHala ere, kritikoak gehiago dakiela suposatzen da...\nBai, baina ez beti.\nZer egingo duzu dantza uzten duzunean? Zerbaitetan pentsatu al duzu?\nOraindik ez dakit zer egingo dudan. Ez dakit mundu honetan geratuko naizen edo beste batera joan nahi izango dudan. Argazkia: Stuttgarter Ballett 2007.\nDantzaren mundua hain itxia al da?\nOso itxia eta oso txikia. Dantzariek, koreografoek eta zuzendariek baino ez dute osatzen.\nAipatu duzun “beste” mundu horretatik, zeren falta sentitzen duzu?\nOrdutegia. “Datorren astean banoa” esan ahal izatea. Hemen ez dugu ordutegirik. Nik esaterako, biharko plana jaso berri dut [elkarrizketa gauez izan da], eta oraintxe jakin dut zer ordutan amaituko dudan.\nGisa horretako bizitzak nekatzen al du?\nBai eta, hori gertatzen denean, utzi egiten duzu. Noizbait sentitu izan dut “nahikoa da, ezin dut gehiago” sentsazio hori. Baina gorputzarengatik da gehien bat, astebete jai hartu ezean ezin izango duela esaten dizu. Edo mentalki oso akituta zaudenean... Niri nahiko gogorra egiten zait, kanpoko lagunak egitea oso zaila baita. Baleta, baleta eta baleta, baleterako eguneko 24 orduak hartzen dituzu egunero. Hori, niretzat, oso nekagarria eta monotonoa da. Zera esatera heltzen zara: aski da baletarekin, ezin dut gehiago.\nHeldu zaren mailara helduta, ikasten jarraitzen al duzu?\nBai, bai, bai. Ikasteari utziko banio dantzatzeari utziko nioke. Horrek ezin hobea naizela esan nahiko luke, ezingo nuke gehiago ikasi, eta dantzatzeari utziko nioke.\nEzer ikasterik ez duen dantzaririk ba al da?\nEta pieza perfektua?\nEzta ere. Pieza master asko daude, baita dantzari zoragarriak ere. Baina ezin hobeagorik ez dago. Pertsonalki, ez dut uste.\nZure munduan, perfekzioa nahi al duzu? Lortu behar duzun zerbait da. Dantza munduan bikaintasuna da etengabeko helburua, baina hori lortzea ezinezkoa da. Gizaki izaten jarraitzen dugu. Alicia Amatriain Berdegué\n(Donostia, 1981) Zortzi urterekin Donostiako Kontserbatorioan sartu zen. Bertan izan zen 1994. urtera arte eta Peter Brownen eskolak jaso zituen. 14 urte zituela John Crankoren eskolan hasi zen, Stuttgarten, eta 1998. urtetik Alemaniako hiri horretako baleteko kide da. 2002. urtetik, gainera, dantzari nagusi moduan dihardu talde horretan bertan. 2006an, Alemaniako Future saria jaso zuen, eta Asociación de Profesionales de la Danza de Gipuzkoa elkarteak Errebelazio saria eman zion.


Kanpazar zabalgunea Elorrioko udalerrian dago eta udaletxeak berak kudeatzen du.\nZabalgunea Kanpazar mendatean bertan dago, Elorrio herri bizkaitarra eta Arrasate auzokide gipuzkoarra lotzen dituen errepidearen gainaldean.\nKanpazar zabalgunearen kokapen mapa.\nZabalgunea Urkiolako Parke Naturalaren ekialdeko mugan dago, Udalatx kareharrizko haitz ikusgarriaren beheko aldean. Pago motzez osatutako baso atsegingarri bat dago instalazioen hasieran. Bertan dugu leku aproposa iparraldeko haize hotzetik babestu eta udako egun beroetan itzala eta freskura bilatzeko.\nKanpazar mendatetik Elgeta herrira doan errepideak bi eremutan banatzen du zabalgunea. Txirrindulari asko pasatzen dira hemendik, trafiko gutxi dagoela eta errepide honek beren kirola praktikatzeko daukan zoru bikaina aprobetxatuz.\nElorrio eta Arrazolako bide berdea\nKanpazar por Elorrio\nMonte Udalaitz: Subida desde Kanpazar


Dantza Plazetan larunbatean hasiko da Bilbon eta 46 emanaldi eskainiko ditu\nActualizado 2015/01/29 16:52:50 CET\nBilboko Udaleko Kultura eta Hezkuntza Sailak Dantza Plazetan egitarauaren 14. edizioa jarriko du martxan larunbatean, urtarrilaren 31n. Euskal folklore herrikoia sustatzea da helburua, herrietako plazetan egiten ziren erromeriak, dantza erakusketak eta kalejirak eskainiz. Egitaraua antolatzeko, Bilboko zazpi dantza talderen eta Bizkaiko Dantzarien Biltzarraren laguntza aktiboa izan du Udalak.\nAntolatzaileek jakinarazi dutenez, Dantza Plazetan egitarauaren aurtengo edizioak 46 emanaldi eskainiko ditu urtean zehar banatuta, Deustu, Begoña, Ibaiondo, Abando eta Basurtu-Zorrotza barrutietako plazetan.\nEgitaraua larunbatean hasiko da, 20:00etan, Salbatzaile Dantza Taldearekin eta hileko azken larunbatean Zazpi Kaleetako Santiago plazatxoan ospatzen den erromeria tradizionalarekin. Talde horrekin batera, Bihotz Alai Dantza Taldea, Gaztedi Dantzari Taldea, Ibai-Arte, Ondalan Erraldoien Konpartsa, Beti Jai Alai, 1. barrutiko taldeen koordinakundea, Deustuko Folklore Taldeak eta Bizkaiko Dantzarien Biltzarra dantza taldeen federazioa arituko dira egitarauan.\nHalaber, aurtengo edizioan ere umeen erromeria ospatuko da, apirilaren 25ean, Indautxuko Felix Serrano ikastetxean. Horrez gain, uztaileko larunbat guztietan, Arriaga plazan, udako dantzaldiak izango dira -lehen igandean izan ezik, Kalealdiarekin bat datorrelako-, eta ekainaren 13an, Areatzan, Larrain Dantza ospatuko da.\nErromerien, emanaldien eta kalejiren egutegi osoa Bilboko Udaleko webgunean (www.bilbao.net) eta herritarren informaziorako 010 telefonora deituz kontsulta daiteke.


Bilboko berbalagun: 2014-03\nBilboko Indautxu AEK euskaltegian Txotxindau jaiaren 10. edizioa antolatuko dute apirilaren 11n. Urteurren berezi hori ospatzeko betiko egitarauaz aparte (afaria, jolasak, sagardoa ...); aurten, menu baten zozketa, Korrika tonbola eta sorpresa gehiago egongo dira.\nEuskaltegiko zein euskaltegi kanpoko euskalakari guztiak gonbidatuta zaudete! (Berbalagunak barne, jakina). Animatu eta erosi azkar sarrera, apirilaren 4a baino lehen.\nInformazio gehiago nahi baduzue, horu bide dauzkazue horretarako:\nindautxu@aek.org helbidera idatzi, 94 441 3474 / 607617940 zenbakietara deitu edo Urkijo zumarkalea, 1.tik pasatu. Ea 10. Txotxindau mundiala egiten dugun!\nMahatserriko eta Bilbo erdialdeko Berbalagunok sagardotegira goaz Getxoko Egizukoekin, urtero lez. Ondo ez, ederto psako dugu.


azpiegiturak – Aldiri - 2 orria azpiegiturak – 2 orrialdea – Aldiri\nAlferrik galdutako azpiegitura\n2010-06-13 aldiri Iruzkin bat\nAzpiegitura handiek sarri liluratzen gaituzte, gizakiaren ausardiaren eta trebetasunaren erakusgarri baitira. Distira guztiak ez dira urre, ordea. Lurralde guztietan sakabanatuta badira hainbat azpiegitura-gorpuzki, hilotzak bailiran, amaitu gabe bertan behera utzi behar izan zirenak. Azpiegitura horiek alferrik galtzeko arrazoien artean, jakina,… Jarraitu irakurtzen →\nSailkatugabeak\tazpiegiturak, lurralde-antolakuntza, versailles\n2009-10-25 aldiri 2 iruzkin\nAngiozar eta Bergara artean dago Eduegi baserri zaharra, haran estu eta malkartsu batean. Malda, hala ere, ez zen izan baserrirako kalte, baizik eta erdisotoan upategi freskoa ezartzeko baliabide. Eduegi baserriaren goitiko bista XVI. mendean eraikia izaki, Gipuzkoan ohikoa zen sagardo-dolare… Jarraitu irakurtzen →\nSailkatugabeak\tarkitektura, azpiegiturak, bergara\n2009-09-06 aldiri 4 iruzkin\nMutrikuko dikea amaituko ez dela jakin berri dugu. 430 metroko luzera izan behar zuen, baina azken 150 metroak eraiki gabe gelditu daitezke. Garestiegia omen da. Lastima lehenago konturatu ez izana. Dike zaharra 2005eko abuztuan / Gari Araolaza (CC-BY-SA) Dike berria… Jarraitu irakurtzen →\nSailkatugabeak\tazpiegiturak, mutriku\n2009-07-30 aldiri Iruzkin bat\nAzken boladan Espainia eta Frantziako estatuen arteko azpiegituren aurkako berriak datoz Ipar Euskal Herritik. Azkena, Iruñea eta Biarnoko Saliese lotu behar zituen errepidearen ingurukoa dugu: «La Transnavarraise: c’est définitivement TERMINE…». Horrelaxe eman du berria Frantxoa Maiteak bere web gunean. Pirinioez… Jarraitu irakurtzen →\nSailkatugabeak\tazpiegiturak, lurralde-antolakuntza, mugikortasuna\n2009-07-25 aldiri Leave a Comment\nAntzinako erromatarrek hiru tresna nagusi erabili zituzten lurraldearen konkistan: zenturiazioa (lurraldea okupatu, zatitu eta kolonoei lursailak emateko tresna), harresia (kolonoak eta kolonizatuak kolonizatugabekoengandik babesteko gerrikoa), eta galtzada (koloniak euren artean lotzeko garraiobidea). Gauzak ez dira hainbeste aldatu. Sionismoaren estrategia lurraldearen… Jarraitu irakurtzen →\nSailkatugabeak\tazpiegiturak, kolonialismoa, lurralde-antolakuntza, mugikortasuna


Solokoetxen Casa Galera izan zenekoarekin egiten dugu topo. Erdi Aroan andreentzako sortu ziren lehen kartzelak izan ziren hauek. Ezarritako bidetik ateratzen ziren andreak espetxeratzeko lekuak, teorian, laguntza zerbitzuak eskaintzeko sortuak baina praktikan, espetxe funtzioa betetzen zutenak. Bertatik hainbat eta hainbat andre atxilotu igaro ziren, hauetariko bakoitzak bere istorio pertsonal latz eta gogorra atzean zuela.\nSolokoetxen bertan kokatu zituzten baita Maternidad eta Casa expósitos eraikinak. Ezkontzatik kanpo seme-alabak izan zituzten andreak ezkutuan erditzeko tokia izan zen lehenengoa. Bertan emango zituzten hainbat andrek haurdunaldiaren hilabete haiek, lotsa eta marjinazioa suposatu zezakeen egoera hori eraikina inguratzen zuten harresi eta zuhaitzen atzean ezkutatuz. Erditu ostean, askok egoera sozio ekonomiko penagarria zela eta seme-alaben biziraupena bermatu ezinean, ume jaioberria Expositos delakoan zegoen tornuan uzten zuten eta askok ere, beste aukerarik ez zutela, bertan geratuko ziren lan egiten eta bizitzen.\nOso metro gutxira kokatu zuten espetxe probintziala ere, Larrinagako espetxea hain zuzen. Gizonentzako espetxea izan zen baina 1937an, faxistek boterea eskuratu eta ondorengo hilabeteetan, hainbat andre ere igaro ziren espetxearen 4. galeriatik, 1937ko abenduan auzoan bertan zegoen Orue txaleta andreentzako espetxe gisa erabiltzen hasi ziren arte.\nMaternidad eta Casa Expositos.\nKartzela hauetatik igaro ziren Juanita Mir kazetari bilbotarra edota Feliciana Etxabe andre zeberioztarra, biak fusilatuak izango zirenak. Jakin badakigu ez zirela andre fusilatu bakarrak izan, baina betiko hutsunea topatzen dugu; dokumentuetan, espedienteetan, zerrendetan, andreei buruz jasotzen diren datuak eskasak direlako benetan. Izan ere, ez da erraza urte ilun hauetako gertakarien nondik norakoak aztertzea, are gutxiago, andreei buruz ari bagara.\nKarmelo komentuaren alboan zegoen Orue txaleta 1937tik 1942ra erabili zuten espetxe gisa eta urte haietan bertatik igaro ziren andreak asko izan ziren (1940ko erroldan 476 preso zeuden, umeak barne), jatorri eta ideologia ezberdinetakoak: euskaldunak eta estatu espainoletik ekarri zituztenak; abertzaleak, errepublikarrak, sozialistak edo anarkistak; agureak, andre helduak eta neskatxa gazteak ...\nBertatik igaro ziren senitarte berdineko hiru belaunaldi, Maria Alvarez ama, eta Emilia eta Elisa Campos Alvarez honen alabak. "Llevaron a Orue a las tres: a mi madre, mi tía y mi abuela, pero a mi abuela soltaron al de pocos días, igual porque no sabía ni leer ni escribir y esto les dejó tranquilos" kontatu zigun Rosak, Emiliaren alabak.\nVictoria María Zarate ere Oruen igarotako urteak eta atxilotua izan zeneko torturek bere bizitza biziki markatu zutela helarazi zigun bere iloba Carmenek. "Les pusieron planchas en las piernas y las quemaron. Les salía la sangre por los poros...".\nBertara eraman zuten Raimunda Sautua igorreztarra ere, haren alabarekin. Bere delitua, alabari izen euskalduna jartzea: Miren Nekane. Eta zigorraren helburua? Eskarmetua. "Como estos acto antiespañoles (...) merecen ser sancionados con rigor para que sirva de ejemplar escarmiento".\nOrue txaleta, atzekaldetik.\nRaimundaren senarra ere Santutxun kartzelaratu zuten, Tabakalera espetxean. Gerra aurretik tabako fabrika izan zen eraikin hartan, ehunaka andrek egin zuten lan faxistek boterea eskuratu eta espetxe gisa erabiltzen hasi ziren arte. Esan beharrik ez dago andre haien lan baldintzak gizonezkoek zituztenak baino gogorragoak zirela eta lan karga eta ardura familiarrak, handiagoak.\nIturribide kalean zegoen Cotorruelo fabrikan ere lan esku femeninoa erabili zuten hein handi batean. 1937ko udaberri latz hartan, faxistek bonba bat bota zuten bertan zeuden langileen bizitzarekin bukatuz. Andrazkoak ziren gehienak.\nLana, esfortzua, sufrimendua, errepresioa, borroka, duintasuna, memoria. Argi dugu: gure herri zein hiriko kale eta eraikinek andre aurpegia ere badute. ♦


Engels (hiria) - Wikipedia, entziklopedia askea.\nSaratov hiritik Engelsera daraman zubia Irudi gehiago\nMunicipal district Engelssky District\nUrban settlement in Russia Engels\n51°28′N 46°07′E / 51.47°N 46.12°E / 51.47; 46.1251°28′N 46°07′E / 51.47°N 46.12°E / 51.47; 46.12\nEngels (errusieraz: Энгельс) mendebaldeko Errusian dagoen Saratov oblasteko portu-hiria da. Volga ibaiaren ezkerreko ertzean dago, Saratov hiriaren aurrean; 1965etik zubi batek bi hiriak lotzen ditu. 2010ean 202.419 biztanle zituen.\nUkrainar kolonizatzaileek sortu zuten 1747an Pokrovskaya sloboda (errusieraz: Покровская слобода) izenarekin. Katalina Nagusiaren erregealdian, alemaniar kolonizatzaileak iritsi ziren. Garai hartan Kosakenstadt izena eman zioten. 1914an hiri estatusa eman zitzaion eta Pokrovsk (errusieraz: Покровск) berrizendatu zen. Volgako Alemaniarren Errepublika Autonomoaren hiriburu bilakatu zen 1924an, eta 1931ean Engels izena eman zitzaion, Friedrich Engelsen omenez.\nHiri honetan dago Engels-1a, Errusiako bonba-jaurtitzaileen base handiena eta aktiboena.\n↑ Engels Global.britannica.com\n1747an sortutako lekuak\nOrriaren azken aldaketa: 11 iraila 2020, 18:36.


Iluntze feminista Urtarrilak II\nTxas, txaaass Jakin duzu Errekaleorreko iluntze feministak bueltan direla?\nIaz bezala, hilabeteroko bigarren ostiralean irekiko dugu, gozatzeko, elkar trukatzeko, saretzeko... espazio feminista hau. Gorputzak, identitateak, literatura, u(morea), proiektuak... zeharkatzeko aukera ireki nahi dugu aurtengoan.\nUrtarrilaren 11n dugu lehen zita. Bertan, Pikara aldizkariaren azken edizioaren aurkezpena izango dugu, eta "Jartautora eta Pum pum" talde akustikoa ostean. Bukatzeko, musika jarriko dugu nahi duenak gaua dantzan buka dezan!\nBetiere, ahaztu gabe, emakume* (emakume, bollo, trans) artisten oholtza zein espazio aske eta seguru, eta bestelako subjektu feministon topagune izan nahi duela hilabetero ospatu dugun ekimen honek.\nAurten (ere) bazatoz? Zatoz, zatoz zu ere akelarre eder hau hauspotzera!!


zabalgana archivos - Aldaiaberri\n2017-05-29 2017-09-21 Aldaiaberri Guraso Elkartea\nHemen da Euskal Eskola Publikoaren jaia! Dakizuen bezela hurrengo Ekainaren 4an, Zabalganan, Eskola Publikoaren Jaia ospatuko dugu eta Aldaialde Eskolako gurasoak oso presente [...]\n2017-05-10 2017-09-21 Aldaiaberri Guraso Elkartea\nGarraio zerbitzua ukatu zaio Aldaialde HLHI-ri 2017/2018 ikasturterako. Arabako Hezkuntza Ordezkaritzak garraioa ukatu dio Aldaialde HLHI-ri 2017/2018 kurtsorako. Zuzendaritzak 27 ikasleentzako eskaera egin zuen. [...]\n2017-03-24 2017-09-21 Aldaiaberri Guraso Elkartea\nBihar Zabalganako korrika ospatuko da 11:30etatik aurrera. Korrika Mariturri ikastetxetik hasiko da. 2. lekuko aldaketa Aldaialderi dagokio eta Reina sofia 8.enean jasoko dugu [...]\n2017-03-22 2017-09-18 Aldaiaberri Guraso Elkartea\nAldaialde HLHI-ko Aldaiaberri Guraso Elkarteak ere bat egiten du M22-ko greba deialdiarekin! 12:00etatik aurrera Bilbo plazan ikusiko gara! [...]\n2017-03-21 2017-09-18 Aldaiaberri Guraso Elkartea\nIrakasleak baja hartzen badu, noiz bidaltzen dute ordezkoa? Tutoreak baja hartu eta bost egunetan zure seme-alabak eskolako beste irakasleekin egon behar dira, hauek [...]\n2017-03-20 2017-09-18 Aldaiaberri Guraso Elkartea\nDakizuenez, Martxoaren 22an, asteazkena, kalitatezko hezkuntza publiko baten alde eta murrizketen aurkako greba egingo da. Aldaialde eskolak ere hala egingo du eta ondorioz [...]\n2017-02-02 2017-09-18 Aldaiaberri Guraso Elkartea\nHurengo larunbatean, Otsailaren 4ean, Santa Ageda bezpera ospatzera goaz auzoan zehar abestuz. Hitz ordua arratsaldeko 18:00etan da E.Leclercen. Bertatik, Eskibel ibilbidetik hasita eta [...]\n2017-01-25 2017-09-18 Aldaiaberri Guraso Elkartea\nBihar, urtarrilaren 26an, osteguna, arratsaldeko 17:00etan, animatu eta etorri Aldaialde bisitatzera! Bertan, guraso elkarteko jendea ezagutzeko eta lehen hilabete hauen esperientziak lehen eskutik jasotzeko [...]\n2016-11-09 2017-09-18 Aldaiaberri Guraso Elkartea\nUrtean zehar Aldaialde Eskola Publikoaren inguruan hainbat izan dira agertu diren berriak komunikabideetan. Hurrengo esteken bitartez, ahalik eta kronologikoen zerrendatzen ditugu gaien arabera. Os [...]


Karl-Otto Apel - Wikipedia, entziklopedia askea.\nKarl-Otto Apel (Düsseldorf, 1922ko martxoaren 15a - Niedernhausen, 2017ko maiatzaren 15a) alemaniar filosofo bat izan zen. Bonnen lizentziatu zen eta Mainzen doktoratu zen, 1960an. Irakaslea izan zen Kielen 1962-1969 eta 1969-1972 urteetan eta azkenean Frankfurteko Unibertsitatean.\nDüsseldorf, 1922ko martxoaren 15a\nFrankfurt am Main, 2017ko maiatzaren 15a (95 urte)\nCross of the Order of Merit of the Federal Republic of Germany (1998)\nLudwig Wittgenstein, Charles Sanders Peirce, Jürgen Habermas eta Martin Heidegger\nSaarbrücken hizkuntza eta komunikazioan espezializatu zen, korronte hermeneutikoaren kritikaria izan zen. Jürgen Habermasekin batera komunikazio-etikaren edo diskurtso-etikaren fundatzaileetako bat da. Frankfurteko Eskolan eragin handienetarikoa izan duen teorilaria ere bada, Adornoren heriotza ezkeroztik (1969). Positibismo zientifikoa kritikatu zuen arrazoia mugatzen zuelakoan. Apelek komunikazio etikaren inguruko lanak egin zituen eta filosofia praktikoaren zaharberritzailetzat jotzen da.\nApelen lanek filosofia analitikoko, filosofia kontinentaleko, pragmatismoko eta Frankfurteko teoria kritikoetako elementuak sintetizatzen dituzte.\n2 Sariak eta errekonozimentuak\nBigarren Mundu Gerraren ondoren Bonneko Unibertsitatean eman zuen izena. Unibertsitate horretan filosofia doktoretza eskuratu zuen 1949 urtean. 1961an, Karl-Otto Mainzeko Unibertsitateko irakasle egin zen. 1962 urtean Kiel-go Uniberstitatean hasi zen irakasle. 1969tik 1972ra unibertsitate irakaskuntzan aritu zen Saarbrückenen, betiko transferitu eta Frankfurten katedra jaso zuen arte, Goethe Unibertsitatean. 1990tik Frankfurteko uniberstitatean irakasle emeritua izan zen, baita haren kide eta lagun zen Jürgen Habermas ere, bertan ezagutu baitzuten elkar.\nSariak eta errekonozimentuakAldatu\nApelek sari ugari eta desberdinak irabazi zituen, honakoak barne:\n1972tik Membre Titulaire de l' Institut International de Philosophie (Filosofia Internazionalaren Institutuko kide), Parisen; 1988tik Zientzia eta Arteetako Nordland Akademiako kide, Melbu/Vesteralenen; 1989tik, Academia Europaeako kidea, Londres; 1993tik Academia Scientiarum Et Artium Europaeako kide zenbatzaile da, Salzburgon.\n1993an Buenos Aireseko Unibertsitatean Doctor Honoris Causa titulua jaso zuen. Arequipako San Agustin Unibertsitateak "Irakasle Nagusi" titulua eman zion 1994an. Berlineko Askatasunaren Unibertsitatean Doctor Honoris Causa izendatu zuten 2000 urtean, baita Bande des Verdienstordens der Bundesrepublik Deutschland (Alemania Federaleko Errepublikako gurutzea merituari) domina eman ere.\nAzkenik, Europako Akademiako Zientzia eta Arteetako kidea izan zen.\nKarl-Otto Apelen lan nagusiak honakoak dira:\nKusako Nikolasen hizkuntza (1955)\nHizkuntzaren ideia humanismoaren tradizioan. Danterengandik Vicorengana (1963)\nFilosofiaren eraldaketa (2 liburuki, 1973)\nAzalpenaren eta ulermenaren arteko eztabaida (1979)\nHabermesekin hausnarketan (1990)\nEgiaren teoria eta hizketaldiaren etika (1991)\nEztabaidaren etika (1994)\nAzken aldaketa 15 apirila 2021(e)an, 18:11(e)tan\nOrriaren azken aldaketa: 15 apirila 2021, 18:11.


2018-01-12 - Urola Kostako Hitza : Urola Kostako Hitza\nGarbitzaile postua hornitzeko izen-ematea zabaldu du Zestoako Udalak\nZestoako Udalak eskaintzen duen lanpostua lanaldi osokoa izango da, udalak zehaztutako egutegiarekin. Langilearen egitekoa publikoak edo udalarenak diren eraikinak eta instalazioak garbitzea izango da. Izen-emateko epea zabalik izango da urtarrilaren hilaren 31 arte.\nGizonezko bat atxilotu dute Zarautzen, pabiloi batean marihuana haztegi bat izatea leporatuta\n200 marihuana landaretik gora atzeman ditu Ertzaintzak eraikin barruan. Argindarra irregularki hartzea ere egotzi diote atxilotuari.\nARGAZKI BILDUMA: Hasi dituzte danborradako entseguak Azpeitian\nEkainberrin gora egin du bisitari kopuruak 2017an, eta Lili Jauregian behera\n2016an baino %11,13 bisitari gehiago izan dira 2017an Ekainberrin, eta %2,82 gutxiago Lili jauregian. Zestoako bi museoetan, guztira, 34.103 erabiltzaile izan dira 2017an.\nGipuzkoako Eskola Txikien festaren hasiera ekitaldia egingo dute gaur Oikian\nGaur, ostirala, 19:30ean egingo dute ekitaldia Oikiako pilotalekuan. Adin guztietako herritarrak gonbidatu dituzte bertan parte hartzera.


The 71st Berlingo Nazioarteko Zinema Jaialdian martxoaren 1ean hasi zen, aurten bere edizio digitalean coronavirus pandemia dela etaEBk lagundutako bederatzi film eta serie, horietako hiru sari onenaren lehian ari dira, Urrezko Hartza: Memoria Kutxa Joana Hadjithomas eta Khalil Joreigek, Nebenan (ondoan) by Daniel Brühl, eta Természetes fény (Argi Naturala) by Dénes Nagy. EBk bederatzi titulu horien garapenean eta koprodukzioan lagundu zuen 750 eurotik gorako inbertsioarekin Creative Europe MEDIA programa. Berlinale zinema jaialdiak zinema arloko profesionalei eta komunikabideei zuzenduta dago Europako Zinemaren Merkatua, non Creative Europe MEDIA programa aktibo dagoen stand birtualarekin eta baita European Film Forum. Martxoaren 2an linean egingo den Foroak industriako hainbat profesional bilduko ditu Europako ikus-entzunezkoen sektorearen etorkizuneko ikuspegiak aztertzeko. Berlinale martxoaren 5era arte iraungo du, orduan jakinaraziko baitira film irabazleak. Aurtengo jaialdiaren bigarren txanda, 'Udako Berezia', 2021eko ekainean izango da eta filmak publikoari irekiko dizkio eta Sari banaketa ofiziala egingo dute. Informazio gehiago eskuragarri dago hemen.


Puiana auzoan mugikortasuna eta segurtasuna hobetzeko proposamenak egin ditu EAJk : Bidasoko Hitza\nPuiana auzoan mugikortasuna eta segurtasuna hobetzeko proposamenak egin ditu EAJk\nPuiana auzoan mugikortasuna eta segurtasuna hobetzeko proposamenak egin ditu EAJk. Bidegorrian eta autobus geltokietan eragin nahi dute.\nXabier Iridoy eta Miren Gezuraga, gaurko agerraldian.\nPuiana auzoko Aristegui Enbaxadore plaza eta Bidasoko Ospitalearen arteko bidegorriaren proiektua birplanteatzeko, eta aldi berean auzoan dauden autobusen geltokien banaketa aztertzeko proposamena egin dio gaur Irungo EAJk udal gobernuari. Horien berri emateko agerraldia egin dute gaur udalean bozeramaile Xabier Iridoyk eta Miren Gezuraga zinegotziak. Esan dutenez, hobekuntza txikiak proposatu dituzte, “baina askotan neurri txikiek onura handiak ekartzen dituzte”.\nHala, Puiana eta ospitalea loturko dituen 330 metroko bidegorria martxan jartzear denean, bertan segurtasuna bermatzeko hainbat proposamen landu dituzte jeltzaleek. Auzoko fruta denda zaharraren parean zatitutako bizikleta bidea proposatu du EAJk, norabide bikoitzekoa eta espaloiaren gainean.\nGainera, gune horretako autobusen geltokia kentzeko eskaera egin du alderdiak, espaloia zabalduz eta markersina beste aldera mugituz. “Era berean, kontuan izanik bi zirkulazio-errei daudela, bertako geldialdia mantentzea proposatzen dugu, hortik pasatzen diren L1 eta E22 autobus zerbitzuak ahalbidetuz. Proposamen honen bidez, erabiltzaileak jaisten diren bitartean, ibilgailuek mugimenduan jarraitu ahal izango dute, eta bidegorriak bere errei jarraitua mantenduko luke”, zehaztu dute jeltzaleek. Erretiratuko den markesina beste toki batean jarriko litzateke horrela, La Tahona saltokiaren parean zehazki.\nGainera, farmaziaren aurrean dagoen geltokia ere lekuz aldatzea da EAJren asmoa, zirkulazioan duen eragina murrizteko. Horrela, besteak beste, auzoko bizilagunen eta eskoletako autobusetako gidarien eskaerei erantzuna emango litzaioke, bertan maiz gaizki aparkatutako autoak izan ohi direlako.


16 kultur jarduerak alaituko dute Ermua uztailean - Deia\ndeia.eus 25.05.2020 | 12:46\nERMUA. Gaur goizean, Ermuko Udalak aurtengo Santixau jaiak bertan behera utziko dituela azaleratu du, eta herriko taldeak eta ostalariak aire zabaleko kultur jardueren programa alternatiboa prestatu dute aire zabalean aurrera eraman ahal izateko. Guztira, adin eta gustu guztietarako 16 jarduera prestatuko dituzte. Hori bai, 250 pertsonako edukiera mugatuarekin, segurtasun-neurriak eta pertsonen arteko distantzia bermatzeko.\nHerriko taldeak izango dira ekintza hauetako protagonistak, beraiek egingo baitituzte ekimen horietako asko, antzerkia, zuzeneko musika, zinea eta dantza, besteak beste. Jardueren egitaraua uztaileko lehen asteburuan hasiko da, eta astero lau ekitaldi izango ditugu herrian: bat ostiraletan, bi larunbatetan, aldi berean, eta bestea igandetan. Ekitaldi gehienak Orbe Kardinala plazan izango dira, larunbatetako bi jardueretako bat izan ezik; horiek San Pelaio plazan egingo dira.\nProgramazio alternatibo honen helburu nagusia tokiko kultura bultzatzea da, pandemiak gehien zigortutako alorretako bat baita. Aldi berean, udalerriko ostalaritza-establezimenduei ere bultzada eman nahi zaie. Horrela, pixkanaka gure bizitza sozialari eta pertsonen arteko harremanei berrekin ahal izango diegu, betiere pandemia honekin amaitzeko beharrezko arauak betez.\nEDUKIERA KONTROLATZEKO TIKET-SISTEMA\nJarduera guztiek 250 laguneko edukiera mugatua izango dute, eserita egongo dira eta eserlekuen arteko distantzia nahikoa izango da segurtasun-neurriak bermatzeko.\nEdukiera kontrolatu ahal izateko, erabat doakoak izango diren tiketak aldez aurretik erreserbatzeko sistema bat ezarriko da, oraindik zehazteke dagoena. Horrela, ekitaldietan pilaketak saihestuko dira.\nGogorarazi behar da programazio hori osasun-agintarien gomendioen eta pandemiak izan dezakeen bilakaeraren mende dagoela une oro, eta, beraz, ez da baztertzen jardueren definizioan aldaketak egin behar izatea. Bestalde, erantzukizun soziala eskatzen da, osasun-neurriak betetzen ez dituzten pertsonen bilerak saihesteko.\nHitzordua eskatu beharko da Foru Liburutegian funtsak kontsultatzeko.


Donostiako Sustapena - Fomento de San Sebastián - Newsletter Profesional Moda\nHome Newsletter Profesional Moda\nDonostiako Sustapenaren Donostia Moda buletinerako harpidetza\nDatuak babesteko indarrean den araudian ezarritakoaren arabera, inprimaki honen bitartez jasotako datu pertsonalak Donostiako Udalak tratatuko ditu, Tratamenduaren erantzule gisa, eta informazioa Donostiako Sustapena, SAk kudeatuko du, tratamenduaren arduradun gisa. Tratamenduaren helburua e-fomenta buletinerako harpidetza-eskaera izapidetzea eta kudeatzea izango da.\nTratamenduaren zilegitasun-oinarria DBEOko 6.1.a) artikulua da: eraginpeko pertsonaren baimena.\nDatuak helburua betetzeko beharrezko denboran kontserbatuko dira (helburu horretarako bilduko dira) eta helburu horretatik eta datuen tratamendutik eratorri daitezkeen erantzukizunak zehazteko. Artxiboen eta dokumentazioaren inguruko araudian ezarritakoa aplikatuko da.\nEz da datuak hirugarrenei jakinaraztea aurreikusten, ezta nazioarteko hirugarren herrialdeei edo erakundeei jakinaraztea ere, legezko betebeharra dagoenean izan ezik.\nEraginpeko pertsonek datuetara sartzeko, datuak zuzentzeko edota ezabatzeko nahiz indarrean den araudian jasotako bestelakoetarako eskubideak erabili ahal izango dituzte, hala badagokie. Horretarako, Donostiako Udaleko Udalinfo Zerbitzura jo behar dute: Ijentea kalea 1, 20003 Donostia.\nEspresuki baimena ematen du datuak DATUEN BABESA abisuan ezarritako baldintzetan tratatzeko Publicidad en línea personalizada


Disko berriko aurrerapen kantua argitaratu du Mila Modu taldeak - Oñati - Goiena.eus\nDisko berriko aurrerapen kantua argitaratu du Mila Modu taldeak\nAmaia Txintxurreta Guridi 2022-01-27 10:12\nLan berria estreinatzekotan da Xabier Yaniz, Andoni Campos, Oskar Arlanzon eta Roberto Ferreiro musikari oñatiarrek osatzen duten Mila Modu taldea. Martxoan argitaratuko dute hamar abestiz osatutako lana eta akustikoan eskainiko dituzte lehen kontzertuak.\n2020an argitaratu zuten sei abestiz osatutako Absurdoaren paradisua lehen lana eta pandemia garaian aurrera eramandako kantuekin osatuko dute bigarrena. Uda partean hasitako grabazioen nahasketak azaroan amaitu zituzten eta martxoan ikusiko du argia diskoak. "Melodikoa, gitarreroa eta ahotsari indarra ematen dion diskoa izango da", aurreratu du Yaniz taldekideak.\n19 kolpe izeneko aurrerapen kantua argitaratu dute dagoeneko, Iñaki Olalde bertsolariaren hitzekin osatutakoa. Eta aurrerago ezagutu ahal izango dira diskoaren gaineko xehetasun gehiago, singlea eta baita horren bideoklipa ere.\nModu akustikoan eskainiko duten bira bat ere ari dira prestatzen eta euren lana jendeari erakusteko "gogoz" daudela gaineratu du Yanizek.


Mariatxo « Ahaztuen Oroimena 1936\nMariatxo Martin Ibarloza, gaur duela 80 urte ihesi Donostiatik amaren jaioterrira\nPosted on 11 septiembre, 2016 Actualizado enn 13 septiembre, 2016\nMariatxo donostiarra da, abuztuaren 31 kaleko 12. zenbakian bigarren pisuan jaio zen 1927. urtean, baina ama ondarrutarra zuen. Kontxa Ibarloza nortasun handiko emakumea zen, errepublika garaian ere abertzaleentzako botoa eskatzen aritutakoa, erabakiak azkar eta taxuz hartzekoa.\nMariatxo Iruñan zen amarekin altxamendu kolpistaren aurreko egunetan. Giro nahasia nabarituta uztailaren 18an itzuli ziren Donostiara eta ondorengo gertaera gehienen lekuko izan ziren: herritarrak armaturik, itsas armadaren bonbardaketak, tiroketak eta abar.\nAita ebakuntza baten ondorioz inora joan ezinik, ama-alabak Ondarroarako bidea hartu zuten 1936ko irailaren 12an, Donostia faxisten eskuetan erori bezperan, gaurko egunez, duela 80 urte. Harrezkero Ondarroan bizi izan da beti.\nUrriaren 4tik aurrera Ondarroan ere faxistak sartu eta Donostia bezela, frankisten eremuan izan arren, 7 hilabetez egon ziren aitaren berririk izan gabe. Tartean, Mariatxok ongi gogoratzen ditu Ondarroako zubien leherketak, faxistak nondik eta nola sartu ziren herrira, eskuindarrek kolpistei eskainitako harrera, eta beste hainbat pasarte.\nFaxistek 1937ko otsailean Gipuzkoako hainbat familia kostako bidetik deserriratzera derrigortu zituztenean, ama alabak ere iheslari haiekin joan ziren, baina kostako txaleteko kontrol postuan zeunden eskuindar ondarrutarrek ez zien utzi lerroa igarotzen. Orndarroan, geroago frankisten errepresioa gertutik bizi izan zuen familiak: ama, izeba eta hainbat senideren atxiloketak, ama guardia zibilen kuartelera lanak egitera derrigortua, … gogoan ditu denak.\nGogoratzen du, lekuko izan baitzen, nola militar batek bere izebari eginiko sexu erasoa. Mariatxok salatu ondoren faxisten ofizial hori zigortu egin zuten. Antzeko egoera gehiago ere jasotzen ditu testigantzak, esaterako faxistak bat egindako italiarrak emakumeen atzetik zenbiltzala.\nGaru balitz bezala kontatzen digu Donostiako etxeko goiko pisuko auzokideak beraien etxearen jabetza lapurtu zietela, etxeko tresna eta altzariak auzokide eskuindarren artean banatuz. Etxea hustuta, bere lehen jaunartzeko argazki hau, beste auzokide batek zaborretan aurkitu zuelako berreskuratu zuen.\nGerra osteko irainak eta mehatxuak, Saturrarango kartzela, bertan hildako emakume eta haurrak, Urberuagako kontzentrazio esparrua, biltzen ditu testigantza honek, luze jarduten du, mardula bezain testigantza garrantzitsua.\nEsta entrada fue publicada en Orokorra, Testigantzak y etiquetada como Donostia, errefuxiatuak, Iheslariak, Mariatxo, Ondarroa, Urgul.\nArtxiboa Elegir el mes diciembre 2021 (1) octubre 2021 (2) septiembre 2021 (2) julio 2021 (2) junio 2021 (1) mayo 2021 (1) abril 2021 (1) octubre 2020 (2) julio 2020 (2) abril 2020 (1) marzo 2020 (1) octubre 2019 (1) septiembre 2019 (2) julio 2019 (2) junio 2019 (2) mayo 2019 (1) abril 2019 (1) marzo 2019 (1) febrero 2019 (1) diciembre 2018 (1) noviembre 2018 (1) octubre 2018 (2) junio 2018 (1) mayo 2018 (3) abril 2018 (1) febrero 2018 (1) enero 2018 (2) noviembre 2017 (2) octubre 2017 (3) septiembre 2017 (3) agosto 2017 (1) julio 2017 (2) junio 2017 (2) mayo 2017 (4) abril 2017 (6) marzo 2017 (2) febrero 2017 (5) enero 2017 (1) diciembre 2016 (2) noviembre 2016 (4) octubre 2016 (1) septiembre 2016 (4) julio 2016 (6) junio 2016 (1) mayo 2016 (8) abril 2016 (5) marzo 2016 (2) febrero 2016 (3) enero 2016 (4) diciembre 2015 (3) noviembre 2015 (2) octubre 2015 (1) septiembre 2015 (2) agosto 2015 (1) julio 2015 (3) junio 2015 (1) mayo 2015 (1) abril 2015 (1) marzo 2015 (2) febrero 2015 (2) enero 2015 (2) diciembre 2014 (2) noviembre 2014 (1) octubre 2014 (4) septiembre 2014 (1) agosto 2014 (1) junio 2014 (2) abril 2014 (2) marzo 2014 (1) febrero 2014 (1) enero 2014 (2) diciembre 2013 (1) noviembre 2013 (2) octubre 2013 (3) septiembre 2013 (8) julio 2013 (3) abril 2013 (3) marzo 2013 (1) febrero 2013 (1) diciembre 2012 (1) noviembre 2012 (2) octubre 2012 (4) septiembre 2012 (3) agosto 2012 (1) julio 2012 (4) junio 2012 (5) mayo 2012 (3) abril 2012 (10) marzo 2012 (3) febrero 2012 (5) enero 2012 (2) diciembre 2011 (8) noviembre 2011 (6) octubre 2011 (8) septiembre 2011 (7) julio 2011 (6) junio 2011 (7) mayo 2011 (5) abril 2011 (2) marzo 2011 (6) febrero 2011 (5) enero 2011 (3) diciembre 2010 (1) noviembre 2010 (1) octubre 2010 (6) agosto 2010 (7) julio 2010 (1) junio 2010 (1) mayo 2010 (3) abril 2010 (4) febrero 2010 (13) enero 2010 (3) octubre 2009 (3) febrero 201 (1)\n1936 1937 Aguete Lino ahaztuen oroimena akarregi Akondia Aranzadi Aranzadi ZIentzia Elkartea Argelès-sur-Mer barinaga Batallon de Trabajadores Berriatua Bilbo Bizkaiko foru aldundia Bizkargi bonbardaketa Capitan Casero Celta CNT Cristobal Errandonea EAE-ANV EAJ-PNV egia egia justizia erreparazioa Egixarre Elgoibar erakusketa etxebarria frankismoa Frentea-posizioak Fulgencio Mateos fusilatuak Gernika gerra zibila Gonzalo Pereiro gudari Gurs hildakoak Jagi-Jagi Jaime Urkijo Jose Sagarna Uriarte justizia kalamua kartzela Kepa Ordoki Larrinaga kartzela Lekeitio Luis Ortiz Alfau maqui Marcelo usabiaga Markina Markina-Xemein markinaldeko frentea Max Max-Kalamua memoria memoria historikoa Miliciano mola generala hegazkinak gerra zibila ahaztuen orimena Munitibar oroimena pasaia PNV Rosa Luxemburgo San Andres san migel Saseta testigantzak UGT Urberuaga urberuaga ubilla Zapola Zelaietaburu Ziardamendi Ziortza-Bolibar


Klaseak, Lantokiko Praktikak, Erasmus-ak, Ikastaroak, Espezializazioak, Practicum-a eta Ate irekiei buruzko erabakiak - Armeria Eskola\nData Martxoak 15, 2020\nCOVID-19 koronabirusak EAEko lurralde osoan izandako aurrerapenaren ondoren, eta Eusko Jaurlaritzako Osasun Saila eta Hezkuntza Sailaren jarraibideei jarraituz, Armeria Eskolak eskaintzen dituen zerbitzuetan hartutako erabakiak hauek dira 2020.03.14 datan dugun egoeraren arabera:\n1. HASIERAKO FORMAKUNTZA: Martxoaren 13tik hasita 15 eguneko epean aurrez aurreko klaseak eten dira eta formakuntza prozesuari jarraipena emango zaio telematikoki.\n2. DUAL – LAN PRAKTIKAK:\nEnpresak bere jarduerari eusten dion bitartean eta enpresak berak ezarritako protokoloan ez bada aurre-ikusten LP edo DUAL-ean daudenek etxera bidaltzea, gure ikasleek enpresara bertaratzen jarraituko dute.\nEnpresak bere jarduera eten edo protokolo berezi baten ondorioz gure ikasleak etxera bidaltzen baditu, ikasle hauek gainerako ikaskideen egoera berean egongo dira, eta etxeetan mantenduko dira, aurrez aurreko klaseak aldi baterako eteteko ezarritako 15 egunetan.\nBaten nahiz bestearen tutorizazioa modu ez-presentzialean egitea lehenetsiko da.\n3. ERASMUS: Egoeraren larritasuna eta ziurgabetasuna kontutan hartuta, atzerrian ditugun ikasleei bueltatzea eskatu diegu. Ez etortzea erabakitzen duenak idatzi bat bidali behar du erantzukizuna beregan erortzen delarik.\n4. ENPLEGURAKO PRESTAKUNTZA: Langile nahiz langabetuen prestakuntza eten eta/edo atzeratu egiten da egoera normalizatu artean.\n5. ESPEZIALIZAZIOAK: DUAL formatuan izanik hauek dira hartutako neurriak:\nFormakuntza zuzen eta aurrez aurrekoari dagokionez, formakuntza telematikoagatik ordezkatuko da egoera hau normaltasunera bueltatzen den artean.\nEnpresako egonaldiari dagokionez protokolo honetako 2. puntuan jarritako irizpideak jarraituko dira.\n6. PRACTICUM PROGRAMA: Programa hau atzeratu egiten da egoera normalizatu arte. Beraz, programa honetan parte hartzen ari direnak ez dira Armeria Eskolara bertaratu behar.\n7. KLAUSTROA eta ATE IREKIAK: Apirilaren 1erako aurreikusita geneukan klaustro eta ate irekiak bertan behera gelditzen dira. Maiatzak 19ko ate irekiak mantentzen da


Edu Sousak areto-foballeko Europako txapelketa irabazi du Portugalekin - etakitto.eus\nEdu Sousak areto-foballeko Europako txapelketa irabazi du Portugalekin\nETA KITTO 2022, Ots 06\nPortugalgo selekzioak bigarren Eurokopa irabazi du jarraian eta, urrian Munduko Txapelketa irabazi ondoren, bolada bikainean jarraitzen duela berretsi du. Portugalen jaiotako Edu Sousa atezain eibartarra partiduko azken unean sartu da zelaira eta garaipen honekin bere palmaresa handitu du.\nPortugalek Errusiaren aurka jokatu du finala eta, txapelketan zehar zenbaitetan gertatu zaion moduan, neurketari buelta eman behar izan dio garaipena lortzeko. Errusia 2-0 jarri da markagailuan aurretik, baina André Coelho jokalariaren golei esker buelta eman ahal izan dio emaitzari.\n#Europako txapelketaareto foballaEdu Sousaeurokopakirolakportugal\n« [EGURALDIA] Giro lasai eta argia izango dugu Pello Osoro 14. Neguko Triatloiko Munduko Txapelketan »


Zer iritzi dute profesionalek Osteophoenixen produktuei buruz? // Crowdfunding Bizkaia\nZer iritzi dute profesionalek Osteophoenixen produ ...\n2020/08/07 Ekintzaileak, Gaurkotasuna Crowdfunding Bizkaia\nOsteophoenix, FDA ziurtagiria lortzeko eta Estatu Batuetako merkatura jauzi egin ahal izateko Crowdfunding Bizkaian inbertsio-txanda irekirik duen proiektua, enpresa aitzindaria da bioteknologia-tekniketan organoak eta ehunak birsortzeko sistemei esker, bere produktuak erabiltzen dituzten inplantologoek goraipatu dutelarik.\nSektoreko kideen eta erabiltzaileen goraipamenak jasotzea ez da lan erraza. Osteophoenixen eginkizuna ez da soilik bere bezeroen pazienteen bizitza hobetzea, baizik eta odontologoei ere prozesu kirurgikoa erraztea.\nPedro Box Alacanteko Box Serrano Hortz Klinikako inplantologoaren ustez, hesi oklusiboei esker inplante zigomatikoak edo kirurgia-teknika konplexuak behar izango lituzketen kasuak konpon daitezke. Hesi oklusibo hauek, Unai Guerrero Bizkaiko CDB Taldeko inplantologoaren aburuz, “arazo gutxiagoko gauza zailak” egiteko aukera emateaz gain, “lortu daitekeenaren inflexio puntu bat izan da”.\nHortzen inplantologiako profesionalek gehien baloratzen duten faktoreetako bat haien oinarri biologikoa da. Bariko Lucio Milillo Hortz Klinikako Lucio Mililloren hitzetan, “hesi oklusiboa teknika bikaina da, biologian erabat oinarritua, kasu berean behar diren kirurgiak murrizteko aukera ematen duena”. Leccen kokatutako Studio Dentisticoko Paolo Mazzotta Doktoreak dioenez, “biologian oinarritutako teknika honek pazientearen hezur-birsorkuntza bermatzen du, eta, gainera, kasu konplexuak tratatzeko ikaskuntza-kurba nahiko sinplea du”. Orive Hortz Klinikako Eduardo Orive inplantologoak ere ikuspegi bera du Bilbon: “naturak ematen diguna aprobetxatzeko modurik onena da”; teknika honi esker, lehen planteatu ere ez zituen tratamenduak egin ahal izan ditu.\nIkus dezakegun moduan, Osteophoenixen hezur-birsorkuntzako eta ehun-birsorkuntzako aplikazio berritzaileak probatu dituzten profesional guztiek iritzi bera dute: emaitza onak dituzte pazienteetan, eta lehen askoz konplexuagoak ziren kirurgiak burutzen laguntzen dute. FibeMedic Hortz Klinikako Firas Alarcón inplantologoak hesi oklusiboak erabiltzen dituenetik, lehen oso konplikatuak ziren eta pronostiko erreserbatuak zituzten kasuak burutu ahal izan dituela uste du. Madrilgo LCM Hortz Klinikako Lara Castillo, berriz, poz-pozik dago bere tratamenduen emaitzekin, eta hauxe dio: “hesi oklusiboen bidez hezurrak birsortzeko teknikak arrakasta kirurgiko handiak eta poztasuna eman dizkit eta pazienteentzako lan-denbora eta trauma aurreztu dizkit”.\nAzken finean, hortzen sektoreko profesionalentzat, operazio kirurgiko konplexuen arduradunak izanik eta Osteophoenixen produktuak erabiltzeko aukera izan dutelarik, aurrerapena ikaragarria izan da ebakuntzetarako lehendik zituzten metodo eta teknikekin alderatuta.\nBeste askok bezala, berritzailea, sendoa eta osasun arloko proiektu batean parte hartu nahi baduzu, Osteophoenixen inbertsio-txandan parte hartzera animatzen zaitugu.\nOsteophoenix eta Crowdfunding Bizkaian duen inbertsio-txandari buruzko datu gehiago jakin nahi baduzu sartu hemen.\nOsteophoenix-ek inbertsio-txanda irekiko du laster Crowdfunding Bizkaian\nMezenas eta inbertitzaileen arteko desberdintasunak Crowdfunding-ean


NERABEOK ETA BIKOTE HARREMANAK UDARREGIN\nNerabeon arteko bikote harremanak gai bezala hartzearen arrazoia gure adinean gai erakargarria, pil-pilean dagoena eta aberatsa dela iruditu zaigulako da .\nAldaketa sakonak bizi ditu gure gorputzak sasoi honetan, iraultza hormonala; ahotsaren aldaketa, desira sexualaren piztea, gorputza eta garunaren garapena, lehen maitasunaren gozoa edo atsekabea.\nLeku guztietan desberdin pentsatu eta arrazoitzen delako, oraingo honetan Usurbilgo Udarregi ikastolako nerabeen iritziak hartu ditugu kontuan. Honetarako, DBH-ko ikasleek bete dezaten izenpetu gabeko inkesta bat prestatu dugu.\nInkesta honen bitartez honako datuak lortu ditugu: aipaturiko inkesta DBH osoan banatu dugu, hau da, 12 – 16 urte bitartean dituzten neska–mutilen artean.\nInkesta %97-ak erantzun du, hauetatik %66a mutilak dira eta %44a neskak.\nErantzundako nerabeen artean %44ak inoiz bikote harremanen bat izan du. Aldiz, %56ak ez du inoiz bikote harremanik izan.\nMomentu honetan bikote harremana ikastolako nerabeen %10ak mantentzen du.\nInoiz bikotea izan dutenen %35ak hilabete baino gutxiago iraun duen harremana izan du, gure artean “rolloa” deritzoguna, alegia.\nHilabete batetik sei hilabete bitartean iraun duten harremanak %50a izan dira.\nSei hilabetetik gora iraun duten harremanak %15a izan dira.\nOndorioz, garbi ikus daiteke, nerabeon bikote harremanen iraupena, hilabete batetik sei hilabete bitartekoa dela. Beraz, datuak aztertuta, esan genezake nerabeok harreman iraunkorrak nahiago dugula “rolloak” baino.\nBikotea aukeratzerakoan, nesken % 55ak izaeran, batez ere, jartzen du arreta.\nMutilen %65ak berriz, izaera eta fisikoan jartzen dute arreta.\nBeraz, esan genezake, neskek arreta gehiago jartzen dutela izaeran fisikoan baino, aldiz mutilek, bi aspektuak hartzen dituzte kontuan.\nLigatzera joatean, neskek harreman iraunkorra nahiago dute “rolloa” baino, %71ak. Gainera, mutilekin bat datoz, hauek ere harreman iraunkorra nahiago baitute portzentai berdinean.\nOndorioz, ligatzerakoan mutilak eta neskak harreman iraunkorra nahiago dute “rolloa” baino, baina aukera izanez gero, “rolloa” edukitzea ere ez zaie inporta.\nHarreman iraunkorra edukitzeak sexu harremana edukitzea dakarrela esaten dutenak %41a dira, aldiz ezetz esaten dutenak, harreman sexualik ez dagoela eduki beharrik, %59a dira.\nBeraz, harreman iraunkorra edukitzeak sexu harremana edukitzea ez dakar gehiengoaren ustez.\nNerabe gehienok sexu harremana, koitoa praktikatzea dela ulertzen dugu, %36ak da. Beste batzuk, %18ak, masturbatzea ere sexu harreman bezala ulertzen dugu.\nEhuneko txikienak, %16ak, laztantzea, muxuak ematea…ere sexua praktikatzea dela ulertzen dugu.\nHori dena kontuan hartuta, %16ak sexu harremanak eduki ditu, aldiz, %84ak ez du inoiz halakorik izan.\nHau ikusita, esan genezake kontraesan bat dagoela; nerabeon artean bikote harremana eduki dutenen gehiengoak esaten du harreman iraunkor batek sexu harremanak edukitzea dakarrela, baina gero gutxiengo batek aipatzen du inoiz sexu harremanik eduki izana.\nBestalde eta bukatzeko, nerabeon harreman bat uztearen edo puskatzearen arrazoi ezberdinak agertu dira inkestatan, baina gehien errepikatzen direnak engainatzea, haserretzea eta maitasuna bukatzea dira.


Iparra Hegoak 25 urteak ospatuko ditu Larresoron | Euskal Herria | KAZETA\nIparra Hegoak 25 urteak ospatuko ditu Larresoron\nSegurako Elorri elkarteko partaideek eta Ipar Euskal Herriko hainbat kidek osatzen duten elkarteak 25. urtemuga beteko duela eta, otsailaren 15ean egun osoko egitaraua antolatu dute Larresoron. Seguran martxoaren 23tik 29ra iraganen da urteroko Kultur Astea.\nKazeta|2020/02/07|Iruzkin 1 Eguneratua:\n2016 urtean bezala, Segurako kultur astean gogoetai bat hautatzen dute urtero. © Iparra Hegoa\nMende laurden bat bada jada Iparra Hegoa elkartearen bidez Segurako eta Urruñako hainbat euskaldunen arteko harremanak josten hasi zirela. Euskal Herri osoko kultura, hizkuntza, arazoak, ondasunak eta ohiturak trukatzeko, elkar ezagutza sakontzeko eta lankidetza esparruak hedatzeko jarduera eramaten dute ordutik. Bi herri horiek hasitako bidea nabarmen hedatu da eta egun dinamika ez da horietara mugatzen.\nHorren lekuko da azken urteetan Ipar Euskal Herrian taldekide berriak integratu direla eta aurten Larresoron otsailaren 15ean antolatu dute Iparra Hegoa eguna. Bernat Etxepare lizeoko ikasle eta ikasle ohiak erabat inplikaturik daude, duela bi urte Segurako kultur astera joanik egin zuten deskubrimenduaren ondotik.\nGoizeko 11.00etan Pilota plazan emanen diote hastapena, Larresoroko haurren ikusgarriarekin, haur jokoekin eta Uztaritzeko joaldunekin. Eguerditan zintzur bustitzea izanen da, Segurako trikitilariek animaturik.\nAldaburua jatetxean 14.30ean iraganen den bazkaria aitzin, euskal errepublikaren aldeko kalejirak herriko karrikak zeharkatuko ditu. Arratsaldean berriz, 17.00etatik aitzina pilota-bertso desafioa proposatu dute. Bernat Etxepare lizeoko pilotariekin batera, Aitor Tatiegi, Haizea Arana, Aimar Sorazu eta Maddi Aiestaran bertsulariak arituko dira trinketean.\nKontzertua ere iragarri dute Aldaburuan berean, gaueko 21.00etan. Eszenara igoko diren taldeak Aizkolariak, Xabaltx, QQ Bird eta Andoni Ollokiegi izanen dira.\nBazkariak 12 euro balio ditu ikasleentzat eta 20 euro langileentzat. Erreserbak Etxepare lizeoan edo Segurako Elorri elkartean egin daitezke. Baita selauruabetez@etxepare.eus helbidera idatziz edo 0685879899 telefonora deituz ere.


2020-05-21 - Lea-Artibai eta Mutrikuko Hitza : Lea-Artibai eta Mutrikuko Hitza\nBEREZIA Koronabirusaren ATAL BEREZIA!\nMaiatzaren 28an abiaraziko dute 'Ondarroako bonua' kanpaina berria\nKanpaina abiarazten den egunean erosi ahalko dira bonuak (Kutxabanken kutxazainetan edo Internetez), eta ekainaren 30era arte erabili ahalko dira kanpainara atxikitzen diren dendetan. Bonu bakoitzak 20 euroko prezioa edukiko du, eta horien eros ahalmena 30 eurokoa izango da.\nKoruko abeslariak izango dira asteburu honetan Markina-Xemeingo balkoietako protagonistak\n19:00etan hasiko da kantaldia, eta herritarrak eurekin abestera gonbidatu dituzte.\nKoldo Goitia Markuerkiaga: "Geure esku dagoen guztia egingo dugu egoera honetatik irteteko"\nAlkateak dioenez, lekeitiarrek jarrera oso ona erakutsi dute, eta arduratsu jokatu; birusaren transmisioa gelditzea eta osasuna bermatzea izango ditu jarraibide.\nIriagirreko hormako euri urak batzeko lanak egin dituzte Mutrikun\nHorma egonkortzeko lanak amaitu ondoren espaloian ura pilatzen zela konturatu da udala. Brigadako langileek erreten bat zabaldu dute euri urak bideratzeko.\nHirugarren egunez jarraian, Lea-Artibain eta Mutrikun positibo berririk antzeman barik jarraitzen dute\nEskualdean Lekeitio da positibo gehien erregistratu duten herria (22). Atzetik datoz Ondarroa (20) eta Markina-Xemein (18). Lurraldekako azterketa eginda, atzo Bizkaian 7 positibo kasu berri erregistratu zituzten, eta 2 Araban. Gipuzkoan, ostera, ez zuten kutsatu berririk antzeman.\nNekane Murga: “Araba, Bizkaia eta Gipuzkoa prest daude 2. faserako”\nNekane Murga: "Araba, Bizkaia eta Gipuzkoa prest daude 2. faserako"\nDatuetan gorabeherak egon arren, bilakaera orokorra beheranzkoa dela adierazten dutela azaldu du Jaurlaritzako Osasun sailburuak.\nDATUAK: Lea-Artibai eta Mutrikuko kutsatuen bilakaera\nAulestiko Udalak informazioa eta jakinarazpenak bidaltzeko kanalak zabaldu ditu\nBide horietatik udal zerbitzuen, ekintzen eta jardueren inguruko informazioa zabalduko dute. Hemen zerbitzu horretaz baliatzeko jarraitu beharreko pausoak.\nSare publikoko hezkuntzako langileak lantokietara bueltatzea agindu dute\nIkuskaritzan eta ikerkuntzan ari diren langileak izan dira lantokietara bueltatu beharra eduki duten lehenengoak. Sindikatuek Hezkuntza Sailaren formak kritikatu dituzte, eta proposamena helarazi diote, ikasturte amaiera "adostua, segurua eta kalitatezkoa" izan dadin.\nMiren Agur Meaberen ipuin berri bi argitaratu dituzte\n'Ametsetan' eta 'Mendian' ipuinak idatzi ditu idazle lekeitiarrak Katta urtxintxa eta bere lagunak protagonista dituen bildumarako.\nMinutu bateko isilunea egin da COVID-19aren eraginez hil direnak oroitzeko\nBeste behin ere, ez dute kutsatu berririk erregistratu Lea-Artibain eta Mutrikun\nIbon Lopezek eta haren lantaldeak Aurreraren lehen taldea zuzentzen jarraituko dute


Musikarako grina hauspotzeko bultzada - Gipuzkoako Hitza\nZestoan Fundizio Fest musika jaialdia egingo dute bihar, bigarren urtez jarraian. Zazpi talderen eta bi DJren emanaldiak izango dira. Gaztetxeak lokal berria behar duela aldarrikatu dute sustatzaileek.\n2022, maiatzak 13 Albisteak, gipuzkoa, Kultura 39\nHain zuzen ere, gaztetxea beste toki batera eramateko, udalarekin “aspalditik” hizketan ari direla argitu du Alberdik. “Begira aritu ondoren, zinema zaharra zenaren eraikina iruditu zitzaigun egokiena gaztetxea jartzeko, elizaren ondoan dagoena; behean espazio bat dauka areto txukun bat muntatzeko eta bertan kontzertuak eskaini ahal izateko, eta goian aukera edukiko genuke hainbat kolektibok bilerak-eta bertan egiteko”.\nElizarena da egoitza hori, eta gazte asanbladako, udaleko eta Elizako kideak iazko irailetik ari dira hizketan, adostasunen bat lortzen saiatzeko. “Negoziazio mahai bat eskatu genien guk, baina, oraingoz, ez dugu ezer askorik lortu; udalaren bidez ari gara saiatzen Elizan eragiten”. Aurtengo Fundizio Fest jaialdia baliatu nahi dute herrian gaztetxeak lokal berria behar duela aldarrikatzeko eta babesa lortzeko. “Azken finean, herrian ezinbestekoa dugu areto txukun bat”. Azken urteotan gazte asanbladak eta musika elkarteak kudeatzen dute gaztetxeko musika eskaintza.\nAlde horretatik, herriko tabernarien babesa jasotzen ari dira Fundizio Fest musika jaialdiaren sustatzaileak. “Euren borondatez, ekarpen ekonomikoa egin dute, eta eskertu beharrean gaude. Asko laguntzen ari zaizkigu finantzaketa lanetan”. Laguntza bonuak saltzen ere ari direla gaineratu du Alberdik.\nZestoako Rodeo taldeko partaideetako bat ere bada Alberdi, eta, haren hitzetan, oraintxe “musika talde asko eta oso onak” daude Zestoan. “Gure taldeaz gain, Ezpalak ere hor dago, Grises taldeak ere hor jarraitzen du oraindik, gazte asko gogotsu dabiltza —Manitu taldean, esaterako—, metal musika gustuko duten etorkizun handiko gazte-gazte batzuk ere badaude…”. Indar horren jakitun, beste bultzada bat ematea da gazte asanbladako eta musika elkarteko kideen helburu nagusia.\nBihar zestoarrak animatuko direla zalantzarik ez dauka Alberdik. “Baina aurtengo jaialdian ere talde interesgarriak daudela uste dut, Zestoatik kanpokoak animatzeko modukoak”. Onartu du “herrira begirako jaialdia” dela eurena. “Baina Ezpalak edo Joseba Irazoki eta Lagunak badira jende asko erakartzeko moduko talde garrantzitsuak. Guk inori ez diogu aterik itxiko”.